cyanic-selkie/wikianc huggingface dataset:
മയിൽ‌പ്പീലി മാസിക
മയിൽ‌പ്പീലി മാസിക (Mayilpeely Magazine) പ്രാരംഭദശ>> 1999 വിജയ ദശമി ദിവസമാണ് മയിൽപ്പീലിയുടെ ആദ്യപ്രതി പ്രകാശനം ചെയ്തത്. സി. ശ്രീധരൻമാസ്റ്റർ ആയിരുന്നു ആദ്യ പത്രാധിപർ. പിന്നീട് ഗോപി പുതുക്കോട്, പി. എം ഗോപി തുടങ്ങിയവർ പത്രാധിപൻ മാരായി. വളരെ കുറഞ്ഞ പേജുകളിൽ (32-പേജ് )രണ്ടു നിറത്തിലായിരുന്നു തുടക്കം.2000ഏപ്രിൽ മാസം ബാലഗോകുലത്തിന്റെ രജതോത്സവത്തോട്ടനുബന്ധിച്ചു ഒരു പ്രത്യേക പതിപ്പ് പുറത്തിറക്കി. 2000-ആഗസ്ത് മാസം കവർ പേജ് ബഹുവർണത്തിൽ അച്ചടിക്കാൻ തുടങ്ങി.അക്കാലത്ത് 32 പേജ് മാത്രമാണ് ഉണ്ടായിരുന്നത്..2006 ഇൽ മാസികയുടെ നടത്തിപ്പിനായി കോട്ടയം കേന്ദ്രമാക്കി മയിൽപ്പീലി ചാരിറ്റബിൾ സൊസൈറ്റി രൂപീകരിച്ചു.കോട്ടയം ചാന്നാനിക്കാട് രാധാകൃഷ്ണപിള്ള അധ്യക്ഷനും ടി. പി. രാജു സെക്രട്ടറി യുമായിരുന്നു. 2018-ൽ എൻ.കെ സജികുമാർ മാനേജിങ് എഡിറ്ററും, സി.കെ ബാലകൃഷ്ണൻ എഡിറ്ററുമായി , മാസിക വളർന്നു വരുന്ന തലമുറക്ക് വിനോദം , വിജ്ഞാനം , സംസ്കാരം എന്നീ മേഖലകളിൽ ആവശ്യമുള്ള കൂടുതൽ  വിഭവങ്ങളുമായി പുറത്തിറങ്ങി. എഡിറ്റോറിയൽ അംഗങ്ങളായി ശ്രീശൈലം ഉണ്ണികൃഷ്ണൻ, ശ്രീജിത്ത് മുത്തേടത്ത്, സന്തോഷ്‌കുമാർ ഇലവുംതിട്ട എന്നിവരെ ചുമതലപ്പെടുത്തി. നിലവിൽ 100-പേജിൽ ബഹുവർണ്ണ അച്ചടി യിലാണ്. വളരെ ചുരുങ്ങിയ വരിക്കാരിൽ തുടങ്ങിയ മാസികക്ക് ഇന്ന് 40,000വരിക്കാരുണ്ട്. നിരവധി പ്രതിസന്ധി കൾ നേരിട്ടാണ് മയിൽപ്പീലി മുന്നേറിയത്.2015-മുതൽ മയിൽപ്പീലി അതിന്റെ പ്രവർത്തന കേന്ദ്രം കോഴിക്കോട്ടേക്ക് മാറ്റി. ജി. സതീഷ് കുമാർ ചെയർമാനും, കെ. പി. ബാബുരാജ് സെക്രട്ടറിയുമാണ്.
പുരു ചിബ്ബർ
പുരു ചിബ്ബർ ഇന്ത്യൻ ചലച്ചിത്രം, ടെലിവിഷൻ എന്നീ രംഗങ്ങളിലെ അഭിനേത്രിയാണ്. ഇന്ത്യൻ ചലച്ചിത്രം, ടെലിവിഷൻ, തിയറ്റർ എന്നീ രംഗങ്ങളിലെ അഭിനേത്രിയായ വിഭ ചിബ്ബർ അമ്മയാണ്. യഷ് രാജ് ഫിലിമിന്റെ കോട്ടെയ് സിക്കെയ് എന്ന ടെലിവിഷൻ പരമ്പരയിൽ ഹമീർ റിസ്വിയെന്ന കഥാപാത്രവും, ഏക്ത കപൂർ നിർമ്മിച്ച പവിത്ര രിഷ്ത എന്ന ടെലിവിഷൻ പരമ്പരയിലെ അഭിനയവും അറിയപ്പെടുന്നവയാണ്.
പുറത്തേയ്ക്കുള്ള കണ്ണികൾ
വർഗ്ഗം:1990-ൽ ജനിച്ചവർ
മൈക്കിൾ കോളിൻസ്
അമേരിക്കൻ മുൻ ബഹിരാകാശയാത്രികനും ടെസ്റ്റ് പൈലറ്റും യുണൈറ്റഡ് സ്റ്റേറ്റ്സ് (US)എയർഫോഴ്സ് റിസർവിൽ നിന്നും വിരമിച്ച മേജർ ജനറലുമാണ് മൈക്കൽ കോളിൻസ് (ജീവിതകാലം: ഒക്ടോബർ 31, 1930 - ഏപ്രിൽ 28, 2021). 1963 ൽ പതിനാല് ബഹിരാകാശയാത്രികരുടെ സംഘത്തിന്റെ ഭാഗമായി തിരഞ്ഞെടുക്കപ്പെട്ട അദ്ദേഹം രണ്ടുതവണ ബഹിരാകാശത്തേക്ക് പോയി. അദ്ദേഹത്തിന്റെ ആദ്യത്തെ ബഹിരാകാശ യാത്ര ജെമിനി 10 ലായിരുന്നു. മനുഷ്യനെ ആദ്യമായി ചന്ദ്രോപരിതലത്തിൽ എത്തിച്ച അപ്പോളോ 11-ന്റെ കമാൻഡ് മൊഡ്യൂൾ പൈലറ്റ് എന്ന നിലയിലായിരുന്നു അദ്ദേഹത്തിന്റെ രണ്ടാമത്തെ ബഹിരാകാശ യാത്ര. കോളിൻസ് ചന്ദ്രനുചുറ്റും ഭ്രമണപഥത്തിൽ കഴിയുമ്പോൾ, നീൽ ആംസ്ട്രോങ്ങും ബസ്സ് ആൽഡ്രിനും അപ്പോളോ ചാന്ദ്ര മൊഡ്യൂളിൽ പുറപ്പെട്ടു അതിന്റെ ഉപരിതലത്തിൽ ആദ്യത്തെ ലാൻഡിംഗ് നടത്തി. ചാന്ദ്രയാത്ര നടത്തിയ 24 പേരിൽ ഒരാളാണ് കോളിൻസ്. 30 തവണ അദ്ദേഹം ചന്ദ്രനെ പരിക്രമണം ചെയ്തു. ബഹിരാകാശത്ത് നടന്ന നാലാമത്തെ വ്യക്തി, ഒന്നിലേറെത്തവണ ബഹിരാകാശത്ത് നടന്ന ആദ്യ മനുഷ്യൻ, ഒറ്റയ്ക്ക് ചന്ദ്രനെ വലം വച്ച രണ്ടാമത്തെ വ്യക്തി എന്നീ ബഹുമതികൾ കോളിൻസ് നേടി.
ആദ്യകാലജീവിതം
1930 ഒക്ടോബർ 31 ന് ഇറ്റലിയിലെ റോമിലാണ് കോളിൻസ് ജനിച്ചത്. യു.എസ്. ആർമി ഓഫീസർ ജെയിംസ് ലോട്ടൺ കോളിൻസിന്റെ രണ്ടാമത്തെ മകനായിരുന്നു അദ്ദേഹം. സൈന്യം പിതാവിനെ വിവിധ സ്ഥലങ്ങളിലേക്ക് നിയോഗിച്ചതിനാൽ ജീവിതത്തിന്റെ ആദ്യ 17 വർഷക്കാലം റോം, ഒക്ലഹോമ, ഗവർണേഴ്സ് ദ്വീപ്, ന്യൂയോർക്ക്, ഫോർട്ട് ഹോയ്ൽ (മേരിലാൻഡിലെ ബാൾട്ടിമോറിന് സമീപം); ഫോർട്ട് ഹെയ്സ് (ഒഹായോയിലെ കൊളംബസിന് സമീപം), പ്യൂർട്ടോ റിക്കോ, സാൻ അന്റോണിയോ, ടെക്സസ്, അലക്സാണ്ട്രിയ, വിർജീനിയ എന്നിങ്ങനെ പല സ്ഥലങ്ങളിലും താമസിച്ചു. പ്യൂർട്ടോ റിക്കോയിൽ ഗ്രുമാൻ വിഡ്ജനിൽ അദ്ദേഹം തന്റെ ആദ്യത്തെ വിമാന യാത്ര നടത്തി. കുറച്ചു നേരത്തേക്ക് ഈ വിമാനം പറത്താനും പൈലറ്റ് കോളിൻസിനെ അനുവദിച്ചു. അദ്ദേഹത്തിന് വീണ്ടും പറക്കാൻ ആഗ്രഹമുണ്ടായിരുന്നു, പക്ഷേ രണ്ടാം ലോക മഹായുദ്ധം താമസിയാതെ ആരംഭിച്ചതിനാൽ അതിന് കഴിഞ്ഞില്ല. പ്യൂർട്ടോ റിക്കോയിലെ സാൻ ജുവാനിലെ അക്കാദമിയ ഡെൽ പെർപെറ്റുവോ സോകോറോയിൽ കോളിൻസ് രണ്ടുവർഷം പഠിച്ചു.
രണ്ടാം ലോകമഹായുദ്ധത്തിൽ അമേരിക്ക പ്രവേശിച്ചതിനുശേഷം, കുടുംബം വാഷിംഗ്ടൺ ഡി.സിയിലേക്ക് താമസം മാറ്റി, അവിടെ കോളിൻസ് സെന്റ് ആൽബൻസ് സ്കൂളിൽ ചേർന്നു, 1948 ൽ ബിരുദം നേടി. അദ്ദേഹം നയതന്ത്ര സേവനത്തിൽ പ്രവേശിക്കണമെന്ന് അദ്ദേഹത്തിന്റെ അമ്മ ആഗ്രഹിച്ചു, എന്നാൽ അദ്ദേഹം തന്റെ പിതാവിനെയും രണ്ട് അമ്മാവന്മാരെയും സഹോദരനെയും പോലെ സായുധസേവനത്തിൽ ചേരുവാൻ തീരുമാനിച്ചു. വെസ്റ്റ് പോയിന്റിലെ യുണൈറ്റഡ് സ്റ്റേറ്റ്സ് മിലിട്ടറി അക്കാദമിയിലേക്ക് കോളിൻസ് പ്രവേശനം നേടി. 1952 ജൂൺ 3 ന് സൈനിക ശാസ്ത്രത്തിൽ ബിരുദം നേടി.
സ്വജനപക്ഷപാതത്തിന്റെ ആരോപണങ്ങൾ ഒഴിവാക്കാൻ അദ്ദേഹം തന്റെ അച്ഛനും സഹോദരനും ഉയർന്ന പദവികൾ അലങ്കരിച്ചിരുന്ന കരസേനയിൽ ചേരാതെ കോളിൻസ് വ്യോമസേന തിരഞ്ഞെടുത്തു. വൈമാനികരംഗത്ത് വരുവാനിരിക്കുന്ന വിപ്ലവകരമായ മാറ്റങ്ങളുടെ സാദ്ധ്യതയും അദ്ദേഹത്തെ ഈ രംഗത്തേക്ക് ആകർഷിച്ചിരുന്നു.
യുദ്ധവിമാനങ്ങളിൽ
കോളിൻസ് 1952 ഓഗസ്റ്റിൽ മിസിസിപ്പിയിലെ കൊളംബസിലെ കൊളംബസ് എയർഫോഴ്സ് ബേസിൽ ടി -6 ടെക്സനിൽ അടിസ്ഥാന വിമാന പരിശീലനം ആരംഭിച്ചു. തുടർന്ന് ടെക്സസിലെ സാൻ മാർക്കോസ് എയർഫോഴ്സ് ബേസിലേക്ക് മാറി, ഒടുവിൽ ജെയിംസ് കോനാലി എയർഫോഴ്സിലേക്ക്. ജെറ്റ് വിമാനത്തിൽ പരിശീലനത്തിനായി ടെക്സസിലെ വാകോയിലെ ബേസ്. പരിശീലനങ്ങളും വിമാനം പറത്തലും അദ്ദേഹത്തിന് എളുപ്പത്തിൽ വഴങ്ങി. സഹപ്രവർത്തകരിൽ നിന്നും വ്യത്യസ്തമായി, കോളിൻസിന് പരാജയത്തെക്കുറിച്ചുള്ള ഭയം അല്പം പോലും ഉണ്ടായിരുന്നില്ല.
വാകോയിലെ കോഴ്സ് പൂർത്തിയാക്കിയതിന് അദ്ദേഹത്തിന് “വിങ്ങ്സ്” ലഭിച്ചു, 1953 സെപ്റ്റംബറിൽ നെവാഡയിലെ നെല്ലിസ് എയർഫോഴ്സ് ബേസിലെ എഫ് -86 സാബേഴ്സ് പറത്തുന്ന "ഡേ-ഫൈറ്റർ"പരിശീലനത്തിനായി അദ്ദേഹത്തെ തിരഞ്ഞെടുത്തു. ആ പരിശീലനം വളരെ അപകടകരമായിരുന്നു; അദ്ദേഹം അവിടെ ഉണ്ടായിരുന്ന 22 ആഴ്ചയ്ക്കുള്ളിൽ 11 പേർ വിവിധ അപകടങ്ങളിൽ കൊല്ലപ്പെട്ടു.
ഇതിനെത്തുടർന്ന് 1954 ജനുവരിയിൽ കാലിഫോർണിയയിലെ ജോർജ്ജ് എയർഫോഴ്സ് ബേസിലെ 21-ആമത്തെ യുദ്ധ-ബോംബർ വിഭാഗത്തിലേക്ക് പ്രവേശനം ലഭിച്ചു, അവിടെ എഫ് -86 ൽ ആക്രമണവും ആണവായുധ വിതരണ തന്ത്രങ്ങളും പഠിച്ചു. 1954 ഡിസംബറിൽ ഫ്രാൻസിലെ എയർ ബേസിലേക്ക് മാറ്റം ലഭിച്ചു. 1956 ലെ തോക്കുപയോഗിക്കുന്ന മത്സരത്തിൽ അദ്ദേഹം ഒന്നാം സമ്മാനം നേടി.ആ വേനൽക്കാലത്ത് ഒരു നാറ്റോ വ്യായാമത്തിനിടെ, കോക്ക്പിറ്റിന്റെ തീപിടിത്തത്തെ തുടർന്ന് എഫ് -86 ൽ നിന്ന് ഇജക്റ്റ് ചെയ്ത് രക്ഷപെടേണ്ടി വന്നു.
1957 ന്റെ അവസാനത്തിൽ കോളിൻസ് അമേരിക്കയിലേക്ക് മടങ്ങിയതിനുശേഷം, ഇല്ലിനോയിയിലെ ചാനൂട്ട് എയർഫോഴ്സ് ബേസിൽ ഒരു വിമാന പരിപാലന ഓഫീസർ കോഴ്സും പൂർത്തിയാക്കി.
ടെസ്റ്റ് പൈലറ്റ്
കാലിഫോർണിയയിലെ എഡ്വേർഡ്സ് എയർഫോഴ്സ് ബേസിലെ യുഎസ്എഫ് പരീക്ഷണാത്മക ഫ്ലൈറ്റ് ടെസ്റ്റ് പൈലറ്റ് സ്കൂളിൽ പ്രവേശിക്കുന്നതിന് ആവശ്യമായ 1,500 ഫ്ലൈയിംഗ് മണിക്കൂറുകൾ ശേഖരിക്കാൻ കോളിൻസിന്റെ എംടിഡി പോസ്റ്റിംഗ് സഹായിച്ചു. ആ സ്കൂളിലേയ്ക്കുള്ള അദ്ദേഹത്തിന്റെ അപേക്ഷ സ്വീകരിക്കപ്പെടുകയും, 1960 ഓഗസ്റ്റ് 29 ന് അദ്ദേഹം 60 സി ക്ലാസ്സിൽ അംഗമായി ചേരുകയും ചെയ്തു. മിലിട്ടറി ടെസ്റ്റ് പൈലറ്റ് എന്ന നിലയിൽ നോർത്ത് അമേരിക്കൻ ടി -28 ട്രോജനിൽ തുടങ്ങി എഫ് -86 സേബർ, ബി -57 കാൻബെറ, ടി -33 ഷൂട്ടിംഗ് സ്റ്റാർ, എഫ് -104 സ്റ്റാർഫൈറ്റർ തുടങ്ങിയവയിൽ അദ്ദേഹം പരീക്ഷണ പറക്കലുകൾ നടത്തി. കനത്ത പുകവലിക്കാരനായിരുന്ന കോളിൻസ് ഈ കാലഘട്ടത്തിൽ ആ ശീലം ഉപേക്ഷിക്കുവാൻ തീരുമാനിച്ചു. ജോൺ ഗ്ലെനിന്റെ ബഹിരാകാശയാത്ര കോളിൻസിന് പ്രചോദനമായി. രണ്ട് തവണ തിരസ്ക്കരിക്കപ്പെട്ടെങ്കിലും മൂന്നാം തവണ 1962 ഒക്ടോബർ 22 ന് അദ്ദേഹം ബഹിരാകാശയാത്രയുടെ ബിരുദാനന്തര ക്ലാസിലേക്ക് പ്രവേശനം നേടി. ഈ കോഴ്സ് പൂർത്തിയാക്കിയ അദ്ദേഹം 1963 മെയ് മാസത്തിൽ യുദ്ധവിമാനങ്ങളിലേക്ക് മടങ്ങി. [27] ആ വർഷം ഒക്ടോബർ 14 ന്, ടെക്സസിലെ റാൻഡോൾഫ് എയർഫോഴ്സ് ബേസിലായിരിക്കെ. നാസയിലേക്ക് ക്ഷണം ലഭിച്ചു.{{sfn|Collins|2001|pp=40–46}
ബഹിരാകാശത്ത്
കോളിൻസ് രണ്ട് ബഹിരാകാശ യാത്രകൾ നടത്തി. ആദ്യത്തേത്, 1966 ജൂലൈ 18 ന് ജെമിനി 10 ദൗത്യമായിരുന്നു. കമാൻഡ് പൈലറ്റ് ജോൺ യങ്ങിനോടൊപ്പം പൈലറ്റ് ആയി കോളിൻസ് ഈ ദൗത്യത്തിൽ പ്രവർത്തിച്ചു. ഈ ദൗത്യത്തിനിടെയായിരുന്നു അദ്ദേഹത്തിന്റെ ആദ്യ ബഹിരാകാശനടത്തം (സ്പേസ് വാക്ക്).
രണ്ടാമത്തേത് 1969 ജൂലൈ 20 ന് അപ്പോളോ 11 ദൗത്യമായിരുന്നു. ചരിത്രത്തിൽ ആദ്യമായി മനുഷ്യനെ ചന്ദ്രോപരിതലത്തിൽ ഇറക്കിയ ദൗത്യം. നീൽ ആംസ്ട്രോങ്ങും ബസ്സ് ആൽഡ്രിനും ചന്ദ്രോപരിതലത്തിൽ ഇറങ്ങിയപ്പോൾ ഒപ്പമുണ്ടായിരുന്ന കോളിൻസ് കമാൻഡ് മൊഡ്യൂളിൽ തുടർന്നു. ആംസ്ട്രോങ്ങും ആൽഡ്രിനും വീണ്ടും കമാൻഡ് മൊഡ്യൂളിൽ തിരികെയെത്തുന്നതു വരെ കോളിൻസ് ചന്ദ്രനെ ചുറ്റിസഞ്ചരിച്ചുകൊണ്ടിരുന്നു. അടുത്ത ദിവസം അവർ ചാന്ദ്ര ഭ്രമണപഥത്തിൽ നിന്ന് പുറത്തുകടന്നു. ജൂലൈ 24 നാണ് അവർ പസഫിക് സമുദ്രത്തിൽ വന്നിറങ്ങിയത്. കോളിൻസ്, ആംസ്ട്രോംഗ്, ആൽഡ്രിൻ എന്നിവർക്കെല്ലാം പ്രസിഡൻറ് റിച്ചാർഡ് നിക്സൺ മെഡൽ ഓഫ് ഫ്രീഡം നൽകി ആദരിച്ചു. ചരിത്രപരമായ ഈ ദൗത്യത്തിൽ കോളിൻസിന്റെ പങ്ക് നിർണ്ണായകമായിരുന്നുവെങ്കിലും പൊതുജനങ്ങൾക്കിടയിൽ കൂടുതൽ പെരുമ നേടിയത് ചന്ദ്രനിലിറങ്ങിയ ആൾഡ്രിനും ആംസ്ട്രോങ്ങും ആയിരുന്നു.
മരണം
2021 ഏപ്രിൽ 28 ന് ഫ്ലോറിഡയിലെ നേപ്പിൾസിൽവച്ച് 90 വയസ്സുള്ളപ്പോൾ ക്യാൻസർ ബാധിതനായിരുന്ന കോളിൻസ് അന്തരിച്ചു.
അവലംബം
വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ് വർഗ്ഗം:1930-ൽ ജനിച്ചവർ വർഗ്ഗം:2021-ൽ മരിച്ചവർ
ദി ലീല പാലസ് ചെന്നൈ
ഇന്ത്യൻ സംസ്ഥാനമായ തമിഴ്നാടിൻറെ തലസ്ഥാനമായ ചെന്നൈയിൽ സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് ദി ലീല പാലസ് ചെന്നൈ. മറീന ബീച്ചിൻറെ തെക്കൻ അറ്റത്ത് അഡയാർ ക്രീക്ക് ഭാഗത്ത് ആർ. എ. പുരത്ത് എംആർസി നഗറിലാണ് ഈ ഹോട്ടൽ സ്ഥിതിചെയ്യുന്നത്. അറ്റ്‌ലാന്റ ആസ്ഥാനമായ സ്മാൾവുഡ്, റെയ്നോൾഡ്സ്, സ്റ്റിവർട്ട്, സ്റ്റിവർട്ട് ആൻഡ്‌ അസോസിയേറ്റ്സ്, ഐഎൻസി ആണ് ഈ ഹോട്ടൽ രൂപകൽപ്പന ചെയ്തത്. തമിഴ്നാട്ടിലെ ചെട്ടിനാട് രൂപകൽപ്പന പ്രമേയമാക്കിയുള്ള രൂപകൽപ്പനയാണിത്‌. 8000 മില്ല്യൺ ഇന്ത്യൻ രൂപ ചിലവിൽ നിർമിച്ച ഹോട്ടൽ 2012 സെപ്റ്റംബറിൽ തുറക്കും എന്നാണ് പ്രതീക്ഷിച്ചിരുന്നത്. എന്നാൽ, നിർമ്മാണത്തിലുണ്ടായ കാലതാമസം കാരണം 2013 ജനുവരിയിലാണ് ഹോട്ടൽ ഉദ്ഘാടനം ചെയ്തത്.
ചരിത്രം
ദി ലീല പാലസ് ചെന്നൈ ഹോട്ടൽ നിൽക്കുന്ന സ്ഥലം വ്യവസായിയായ എം എ എം രാമസ്വാമിയിൽനിന്നും 700 മില്ല്യൺ ഇന്ത്യൻ രൂപക്ക് വാങ്ങിയതാണ്. 16 നിലകളുള്ള ഈ ഹോട്ടലിൻറെ ഉയരം 64.8 മീറ്ററാണ്. 2014 സെപ്റ്റംബറിൽ എസ്പ എന്ന പേരുള്ള 16000 സ്ക്വയർ ഫീറ്റ്‌ വിസ്തീർണമുള്ള സ്പാ ഹോട്ടലിൽ പ്രവർത്തനം ആരംഭിച്ചു.
ഹോട്ടൽ
അഡയാർ ക്രീക്കിനു സമീപം ബേ ഓഫ് ബംഗാളിനെ അഭിമുഖീകരിച്ച് നിൽക്കുന്ന 6.25 ഏക്കർ സ്ഥലത്താണ് 16 നിലകളിലായി 338 മുറികളുള്ള ദി ലീല പാലസ് ചെന്നൈ ഹോട്ടൽ സ്ഥിതിചെയ്യുന്നത്. 1390 സ്ക്വയർ മീറ്റർ വിസ്തീർണമുള്ള ബോൾറൂമും റൂഫ് ടോപ്‌ പരിപാടി സ്ഥലവും ഉൾപ്പെടെ 2200 സ്ക്വയർ മീറ്റർ വിസ്തീർണമുള്ള വിരുന്ന്, മീറ്റിംഗ് സൗകര്യം, പരമ്പരാഗതമായ നടുമുറ്റം, ഭക്ഷണശാലകൾ, ബാറുകൾ, 1394 സ്ക്വയർ മീറ്റർ വിസ്തീർണമുള്ള ക്ലബ് / സ്പാ എന്നിവ ഹോട്ടലിൽ ഉൾപ്പെടുന്നു. ആകെ മൊത്തം 6 മീറ്റിംഗ് മുറികൾ ഹോട്ടലിൽ ഉണ്ട്. ദി ലീല പാലസ് ചെന്നിയ ഹോട്ടലിൽ എല്ലാ വൈദ്യുതി വിളക്കുകളിലും എൽഇഡി ബൾബുകളാണ് ഉപയോഗിക്കുക, കൂടാതെ വലിയ രീതിയിലുള്ള മഴവെള്ള സംഭരണവും നടത്തും.
സോഫ്റ്റ്‌വെയർ പാർക്ക്‌
250,000 സ്ക്വയർ ഫീറ്റ്‌ വിസ്തീർണമുള്ള വാണിജ്യ സ്പേസായ ദി ലീല ബിസിനസ്‌ പാർക്കും ഹോട്ടലിനു അനുബന്ധമായിട്ടുണ്ട്. അതേസമയം, ഈ ബിസിനസ്‌ പാർക്ക്‌ വിറ്റു ഹോട്ടൽ സംരംഭത്തിനു കൂടുതൽ പണം കണ്ടെത്താനുള്ള പദ്ധതിയും ലീല ഗ്രൂപ്പിനുണ്ട്.1720 മില്ല്യൺ ഇന്ത്യൻ രൂപക്ക് റിലയൻസ് ഇന്ഡസ്ട്രീസ്‌ഈ ഐടി പാർക്ക്‌ സ്വന്തമാക്കി.
വർഗ്ഗം:ചെന്നൈയിലെ ഹോട്ടലുകൾ
കബേരി ഗായെൻ
കബേരി ഗായെൻ ബംഗ്ലാദേശ് പണ്ഡിതയായ എഴുത്തുകാരിയും സാമൂഹ്യപ്രവർത്തകയും ന്യൂനപക്ഷങ്ങളേയും സ്ത്രീകളേയും അടിച്ചമർത്തുന്നതിനെതിരെ അവർ സമരം ചെയ്തുവരുന്നു.
വെസ്റ്റേൺ തായ്ലാന്റ്
പടിഞ്ഞാറ് മ്യാൻമാർ, തെക്ക് വശത്ത് സൗത്തേൺ തായ്‌ലാന്റ്, കിഴക്ക് സെൻട്രൽ തായ്‌ലാൻന്റ് എന്നീ അതിർത്തികളുള്ള തായ്‌ലാന്റിലെ ഒരു പ്രദേശമാണ് പടിഞ്ഞാറൻ തായ്‌ലാൻഡ് അഥവാ വെസ്റ്റേൺ തായ്‌ലാന്റ്.
കബേരി ഗായെൻ
അവർ ധാക്ക സർവ്വകലാശാലയിലെ മാസ്സ് കമ്യൂണിക്കേഷൻ ഡിപ്പാർട്ട്മെന്റിലെ പ്രൊഫസ്സർ ആണ്. ഇതിനൊപ്പം, യു. കെയിലെ എഡിൻബർഗ് നാപ്പിയർ സർവ്വകലാശാലയിലെ വിസിറ്റ്ങ് പ്രൊഫസ്സറുമാണ്.
മുൻകാലജീവിതം
കബേരി ഗായെൻ ബംഗ്ലാദേശിലെ ഖുൽനയിലെ ബംഗാളി കായസ്ഥ കുടുംബത്തിൽ ജനിച്ചു. ബാരിസാൽ ഗവൺമെന്റ് വിമൻസ് കോളജിൽ പഠിച്ചു.
വെസ്റ്റേൺ തായ്ലാന്റ്
ഭൂമിശാസ്ത്രം
മ്യാന്മറുമായി അതിർത്തിയിലുള്ള തായ്‌ലാഡിന്റെ നീണ്ട മലനിരകൾ ടെനസ്സറിം മലനിരകളെ പിൻതുടർന്ന് തെക്കു നിന്ന് വടക്കൻ തായ്‌ലാന്റിലേക്കും അവിടെന്ന് വെസ്റ്റേൺ തായ്‌ലാന്റിലേക്കും വ്യാപിച്ചു കിടക്കുന്നു. ബാങ്കോക്കിൻറെ പുറംഭാഗത്തുനിന്ന് മ്യാന്മറിൻറെ അതിർത്തിയിലേക്കും വടക്ക് ഷാൻ കുന്നുകൾ മുതൽ തെക്ക് ഭാഗത്തുള്ള ചുംഫൊൻ പ്രവിശ്യ വരെയും ഈ ഇടുങ്ങിയ പ്രദേശം വ്യാപിച്ചു കിടക്കുന്നു. പടിഞ്ഞാറൻ മേഖലയുടെ ഭൂമിശാസ്ത്രം ഉയർന്ന മലനിരകളും കുത്തനെയുള്ള നദീതടങ്ങളുമാണ്. പടിഞ്ഞാറൻ തായ്‌ലാന്റിൽ കുറച്ച് ശല്യപ്പെടുത്തുന്ന വനപ്രദേശങ്ങളും കാണപ്പെടുന്നു. ജലവും ധാതുക്കളും ഇവിടത്തെ പ്രധാന പ്രകൃതി വിഭവങ്ങളാണ്. രാജ്യത്തിന്റെ പ്രധാന അണക്കെട്ടുകളിൽ ഭൂരിഭാഗവും ഈ പ്രദേശത്താണ്. ഖനനം ഈ മേഖലയിലെ ഒരു പ്രധാന വ്യവസായമാണ്. പടിഞ്ഞാറൻ തായ്‌ലാന്റിലെ പല ഗ്രാമങ്ങളുടെ പേരുകൾ ഈ മേഖലയുടെ ഭൗതിക ഭൂമിശാസ്ത്രത്തെ ആശ്രയിച്ചിരിക്കുന്നു.
കബേരി ഗായെൻ
സാമൂഹ്യപ്രവർത്തനം
ഗായെൻ ഹിന്ദു ക്രിസ്ത്യൻ നിരീശ്വരവാദികൾ എന്നിവരുടെ അവകാശങ്ങൾക്കായി പ്രവർത്തിച്ചുവരുന്നു. ആസിഫ് മൊഹിയുദ്ദീൻ എന്ന ബംഗ്ലാദേശി ബ്ലോഗർക്കു നീതിലഭിക്കാനും പ്രവർത്തിച്ചു. ബംഗ്ലാദേശ് നിയമവ്യവസ്ഥയിൽ നീതി ലഭിക്കാൻ അനവരതം പ്രവർത്തിച്ചു.
വെസ്റ്റേൺ തായ്ലാന്റ്
പടിഞ്ഞാറൻ തായ്‌ലാൻഡിന്റെ പ്രവിശ്യകൾ
ഭൂമിശാസ്ത്രമനുസരിച്ച് തായ്‌ലാന്റിന്റെ നാഷണൽ റിസർച്ച് കൗൺസിൽ സ്ഥാപിച്ച ആറ് പ്രവിശ്യകൾ പടിഞ്ഞാറൻ മേഖലയിൽ ഉൾപ്പെടുന്നു:
കബേരി ഗായെൻ
തീവ്രവാദികളുടെ ഭീഷണി
അൻസറുള്ള ബംഗ്ല ടീം എന്ന ബംഗ്ലാദേശ് തീവ്രവാദിസംഘടനയിൽനിന്നും മരണവാറണ്ട് ലഭിച്ചിട്ടുണ്ട്. ഇവർ തന്നെയാണ് ബംഗ്ലാദേശി ബ്ലോഗ്ഗർ ആയിരുന്ന അവിജിത്ത് റോയ് കൊലപ്പെടുത്തിയത് എന്നവകാശപ്പെട്ടിട്ടുണ്ട്.
വെസ്റ്റേൺ തായ്ലാന്റ്
കാഞ്ചനബുരി പ്രവിശ്യ
250px|thumb|left|ക്വായ് നദിക്ക് മുകളിലുള്ള പാലം തായ്‌ലാൻഡിലെ പടിഞ്ഞാറൻ പ്രവിശ്യകളിലെ (changwat) ഏറ്റവും വലിയ പ്രവിശ്യയാണ് കാഞ്ചനബുരി പ്രവിശ്യ (തായ്: กาญจนบุรี, pronounced [kāːn.t͡ɕā.ná (ʔ) .bū.rīː]). തൊട്ടടുത്ത പ്രവിശ്യകൾ (വടക്ക് നിന്ന്) തക്, ഉതി താനി, സുഫാൻ ബറി, നഖോൺ പത്തോം, റച്ചാബുരി എന്നിവയാണ്. പടിഞ്ഞാറ് ഭാഗത്ത് കെയ്ൻ സ്റ്റേറ്റ്, മോൺ സ്റ്റേറ്റ്, മ്യാന്മറിലെ തനിന്തരി പ്രദേശങ്ങൾ എന്നിവയാണ്. പുരാതന നാഗരികതയുടെ ചരിത്രവും ക്വായ് നദിക്ക് മുകളിലുള്ള രണ്ടാം ലോകമഹായുദ്ധകാലത്തെ പാലവും സഞ്ചാരികളെ ആകർഷിക്കുന്നു. 250px|thumb|right|ചാ ആം ബീച്ച് (ഫെത്ചബുരി പ്രവിശ്യ)
പ്രവിശ്യയിലെ ടെനാസെറിം മലനിരകളിലെ ഉയർന്ന പ്രദേശങ്ങളിലുള്ള വനമേഖലകളിലായി ഇരവാൻ, സായി യോക്ക്, ഖാവോ ലായെം, തോങ് ഫാ ഫും, ഖുയെയാൻ ശ്രീനഗരിന്ദ്ര, ചലോയെം രത്തനകോസിൻ എന്നിങ്ങനെ നിരവധി ദേശീയോദ്യാനങ്ങൾ സ്ഥിതിചെയ്യുന്നു. ഇവിടെയുള്ള തുങ്യായി നരേസ്വാൻ വന്യജീവി സംരക്ഷണ കേന്ദ്രം യുനെസ്കോയുടെ ലോക പൈതൃക പട്ടികയിൽ സ്ഥാനം നേടിയിട്ടുള്ളതാണ്.
പ്രചോപ് ഖിരി ഖാൻ പ്രവിശ്യ
പ്രചോപ് ഖിരി ഖാൻ പ്രവിശ്യ തായ്ലന്റിലെ പടിഞ്ഞാറൻ പ്രവിശ്യകളിലൊന്നാണ് (changwat). ബാങ്കോക്കിലായി ഏകദേശം 240 കിലോമീറ്റർ (150 മൈ.) തെക്കുമാറി മലയ് പെനിൻസുലയുടെ വടക്കൻ ഭാഗത്താണ് ഇത് സ്ഥിതിചെയ്യുന്നത്. വടക്ക് ഭാഗത്ത് ഫെത്ചബുരിയും തെക്ക് ഭാഗത്തുള്ള ചുംഫോണും അടുത്തുള്ള പ്രവിശ്യകൾ ആണ്. പടിഞ്ഞാറ് മ്യാന്മറിലെ തനിന്താരി പ്രദേശത്തിന്റെ അതിർത്തിയാണ് ഇത്. പ്രചോപ് ഖിരി ഖാന് 6,367 ചതുരശ്ര കിലോമീറ്റർ (2,458 ച മൈൽ) വിസ്തീർണ്ണം കാണപ്പെടുന്നു.
റച്ചാബുരി പ്രവിശ്യ
റച്ചാബുരി പ്രവിശ്യ അല്ലെങ്കിൽ "രത് ബുറി" തായ്ലന്റിലെ പടിഞ്ഞാറൻ പ്രവിശ്യകളിലൊന്നാണ് (changwat). കാഞ്ചനബുരി, നഖോൺ പത്താം, സംതുത് സാഖോൺ, സമത് സോങ്ഖാംരം, ഫെത്ചബുരി എന്നീ അയൽസംസ്ഥാനങ്ങൾ വടക്കുപടിഞ്ഞാറൻ പ്രവിശ്യകളാണ്. ബാങ്കോക്കിന് പടിഞ്ഞാറ് 80 കിലോമീറ്റർ അകലെ റാഷാബുരി, തനുസോയി റേഞ്ച് പ്രകൃതിദത്ത അതിർത്തിയോട് ചേർന്ന് പടിഞ്ഞാറ് ബർമയുമായി അതിർത്തി പങ്കിടുന്നു. റച്ചാബുരി നഗരത്തിന്റെ മധ്യത്തിലൂടെ മേ ക്ലോങ് നദി ഒഴുകുന്നു.
തക് പ്രവിശ്യ
തക് പ്രവിശ്യ തായ്‌ലാന്റിലെ പടിഞ്ഞാറൻ പ്രവിശ്യകളിലൊന്നാണ് (changwat). മേ ഹാംഗ് സോൺ, ചിയാങ് മായ്, ലാംഫൂൺ, ലാംപാങ്, സുഖോതൈ, കംഫേംഗ് പീത്ത്, നഖോൺ സാവൻ, ഉത്തായ് തിനി, കാഞ്ചനബൂരി എന്നിവയാണ് സമീപപ്രദേശങ്ങൾ. പ്രവിശ്യയുടെ പടിഞ്ഞാറൻ അറ്റത്ത് മ്യാൻമറിലെ കെയ്ൻ സംസ്ഥാനം (ബർമ) സ്ഥിതിചെയ്യുന്നു. ഭുമിബോൾ അണക്കെട്ട് (രാജാ ഭുമിബോൾ അദിലാദേദ് എന്ന നാമത്തിൽ നിന്നാണ് ഈ പേര് ലഭിച്ചത്. പഴയ പേര് യാഹി ഡാം ആയിരുന്നു) ഖാ കായ് താംബോൺ (സബ് ഡിസ്ട്രിക്റ്റ്), തക് പ്രദേശത്തെ ആംഫൊ സാം നാഗോ (ജില്ല) എന്നിവയാണ്. 1958 മുതൽ 1964 വരെയുള്ള കാലയളവിൽ നിർമിച്ചതാണ് ഇത്.
ബാഹ്യ ലിങ്കുകൾ
വർഗ്ഗം:തായ്ലന്റ് പ്രദേശങ്ങൾ
സൈക്കോട്രിയ
സപുഷ്പിയായ റുബിയേസീ കുടുംബത്തിലെ ഒരു ജനുസ്സാണ് സൈക്കോട്രിയ - Psychotria. ഏതാണ്ട് 1900 സ്പീഷിസുകൾ ഈ ജനുസ്സിൽ ഉൾപ്പെടുന്നു. ഉഷ്ണമേഖലാ വനങ്ങളിൽ അധികം ഉയരത്തിലല്ലാതെ വളരുന്ന കുറ്റിച്ചെടിയിനങ്ങളാണ് ഇവയിൽ ഉൾപ്പെടുന്നത്. പണ്ടുണ്ടായിരുന്ന സെഫെലിസ് എന്ന ജനുസ്സ് ഇപ്പോൾ ഇതിന്റെ പര്യായമായി ഉൾപ്പെടുത്തിയിരിക്കുന്നു. ഇതിലെ ഇനങ്ങൾ കൂടുതലായും പസഫിക്കിലും മധ്യ ആഫ്രിക്കയിലും കാണപ്പെടുന്നു.
ഷെറീൻ ഭാൻ
ഷെറീൻ ഭാൻ (ജനനം: 20 ഓഗസ്റ്റ് 1976) ഒരു ഇന്ത്യൻ പത്രപ്രവർത്തകയും വാർത്താ അവതാരകയുമാണ്. അവർ CNBC-ടിവി 18 ന്റെ മാനേജിംഗ് എഡിറ്ററായി പ്രവർത്തിക്കുന്നു. ഉദയൻ മുഖർജി മാനേജിംഗ് എഡിറ്റർ സ്ഥാനത്തുനിന്ന് മാറിനിൽക്കാൻ തീരുമാനിച്ചതിന് ശേഷം 2013 സെപ്റ്റംബർ 1 മുതൽ CNBC-ടിവി 18 ന്റെ മാനേജിംഗ് എഡിറ്ററായി ഷെറീൻ ഭാൻ ചുമതലയേറ്റു.
സൈക്കോട്രിയ
പുറത്തേക്കുള്ള കണ്ണികൾ
വർഗ്ഗം:സൈക്കോട്രിയ വർഗ്ഗം:റുബിയേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ വർഗ്ഗം:സസ്യജനുസുകൾ
യുവ പുരസ്കാരം
മലയാളത്തിൽ പുരസ്കാരം ലഭിച്ചിട്ടുള്ളവർ
ഇനിപ്പറയുന്നവരാണ് മലയാളത്തിൽ യുവ പുരസ്കാരം ലഭിച്ചിട്ടുള്ളവർ: {| class="wikitable" !വർഷം !സ്വീകർത്താവ് !കൃതി !വിഭാഗം ! class="unsortable" |റഫറൻസുകൾ
ഗ്രേയ്സ് പോ
ഫിലിപ്പീൻസിലെ ഒരു രാഷ്ട്രീയപ്രവർത്തകയും സെനറ്ററും ആണ് ഗേയ്സ് പോ എന്നു സാധാരണ അറിയപ്പെടുന്ന മേരി ഗ്രേയ്സ് സൊനോറാ ലാമാൻസറസ്(ജനനം: 1968 സെപ്തംബർ 3). 2010 മുതൽ 2012 വരെ അവരെ മൂവി ആൻഡ് ടെലെവിഷൻ റെവ്യൂ ആൻഡ് ക്ലാസ്സിഫിക്കേഷൻ ബോർഡിന്റെ അദ്ധ്യക്ഷ ആയിരുന്നു. മദ്ധ്യഫിലിപ്പീൻസിലെ വിസയാസ് പ്രദേശത്തെ ഇലോ-ഇലോയിൽ ജനിച്ച്, ജനിച്ച ഉടനേ അമ്മ ഉപേക്ഷിച്ചു കളഞ്ഞ അവരെ വിഖ്യാത ഫിലിപ്പീൻ കലാകാരൻ ഫെർനാണ്ടോ പോ ജൂനിയറും പത്നി സൂസൻ റോസെസും ദത്തെടുത്തു വളർത്തുകയാണുണ്ടായത്. ഗ്രേയ്സ് പോയുടെ സ്വാഭാവിക മാതാപിതാക്കൾ ആരെന്നതിനെക്കുറിച്ച് ഊഹാപോഹങ്ങളേയുള്ളു. ഫിലിപ്പീൻസിന്റെ മുൻ-രാഷ്ട്രപതി ഫെർഡിനാന്റ് മർക്കോസും, സൂസൻ റോസെസിന്റെ സഹോദരിയും ചലച്ചിത്ര നടിയുമായ റോസ്മേരി സൊനോറയുമാണ് മാതാപിതാക്കളെന്നു ചിലർ കരുതുന്നു.
അമേരിക്കൻ ഐക്യനാടുകളിലെ ബോസ്റ്റൺ കോളേജിൽ പഠിച്ച ഗ്രേയ്സ് പോ 2004 വരെ ജീവിച്ചത് ഐക്യനാടുകളിലായിരുന്നു. 2004-ൽ ഫിലിപ്പീൻ രാഷ്ട്രപതിപദവിയിലേക്കുള്ള വിവാദഭരിതമായ ഒരു മത്സരത്തിനുശേഷം വളർത്തച്ഛൻ ഫെർണാണ്ടോ പോ മരിച്ചതിനെ തുടർന്നാണ് അവർ ഫിലിപ്പീൻസിലേക്കു മടങ്ങിയത്. താമസിയാതെ അവർ ഫിലിപ്പീൻ രാഷ്ട്രീയത്തിൽ പ്രവർത്തനമാരംഭിച്ചു. ഫെർനാണ്ടോ പോ രാഷ്ട്രപതി തെരെഞ്ഞെടുപ്പിൽ പരാജയപ്പെടാൻ കാരണം തെരഞ്ഞെടുപ്പിലെ അപാകതകളായിരുന്നു എന്നു കരുതിയ അവർ, തെരഞ്ഞെടുപ്പുകളെ നീതിർപൂർവമാക്കുന്നതിനു വേണ്ടിയുള്ള പരിഷ്കാരങ്ങൾക്കു വേണ്ടി വാദിച്ചു. 2010-ൽ രാഷ്ട്രപതി അക്വീനോ അവരെ മൂവി ആൻഡ് ടെലെവിഷൻ റെവ്യൂ ആൻഡ് ക്ലാസ്സിഫിക്കേഷൻ ബോർഡിന്റെ അദ്ധ്യക്ഷപദവിയിൽ നിയമിച്ചു. ആ പദവിയിൽ അവർ രാജ്യത്ത് പ്രബുദ്ധമായ ഒരു ചലച്ചിത്രാസ്വാദകസമൂഹം ഉണ്ടാകുവാൻ സഹായിക്കുന്ന നയങ്ങൾക്കു വേണ്ടി നിലകൊള്ളുകയും ഫിലിപ്പീൻസിലെ ചലച്ചിത്ര-ടെലിവിഷൻ മാദ്ധ്യമങ്ങളുടെ വളർച്ചയിൽ ശ്രദ്ധിക്കുകയും ചെയ്തു.
2012-ൽ രാഷ്ട്രപതി അക്വീനോയുടെ സഖ്യകക്ഷികളുമായി ധാരണയുള്ള സ്വതന്ത്ര്യസ്ഥാനർത്ഥിയായി അവർ ഫിലിപ്പീൻസ് നിയമനിർമ്മാണസഭയുടെ ഉപരിമണ്ഡലമായ സെനറ്റിലേക്കു മത്സരിച്ചു. ആ തെരഞ്ഞെടുപ്പിൽ ആദ്യം വിജയസാദ്ധ്യത ഇല്ലെന്നു തോന്നിയെങ്കിലും ഒടുവിലവർ ഏറ്റവും കൂടുതൽ വോട്ടു കിട്ടിയ സ്ഥാനാർത്ഥിയായി വിജയിച്ച് സെനറ്റ് അംഗമായി.
അവലംബം
വർഗ്ഗം:1968-ൽ ജനിച്ചവർ വർഗ്ഗം:സെപ്റ്റംബർ 3-ന് ജനിച്ചവർ വർഗ്ഗം:വനിതാ രാഷ്ട്രീയപ്രവർത്തകർ
സൈല്യൂഗെംസ്ക്കി ദേശീയോദ്യാനം
റഷ്യ, കസാഖിസ്ഥാൻ, ചൈന എന്നിവയുടെ അതിർത്തികൾ സന്ധിക്കുന്ന മധ്യ ഏഷ്യയിലെ അൽടായ് മലനിരകളിലാണ് സൈല്യൂഗെംസ്ക്കി ദേശീയോദ്യാനം (Сайлюгемский (национальный парк)) സ്ഥിതിചെയ്യുന്നത്. ഒറ്റപ്പെട്ടതിനാലും പർവ്വതങ്ങൾ, സ്റ്റെപ്പികൾ, മരുഭൂമികൾ, വനങ്ങൾ എന്നിവയുടെ സംഗമസ്ഥാനത്തു സ്ഥിതിചെയ്യുന്നതിനാലും ആഗോളപരമായി ജൈവവൈവിധ്യ സംരക്ഷണത്തിനായുള്ള വളരെ പ്രധാനപ്പെട്ട നാച്ചർ റിസർവ്വാണിത്. വംശനാശഭീഷണി നേരിടുന്ന അൽറ്റായ അർഗാലി എന്ന പർവ്വത ആട്, വംശനാശം വന്നുകൊണ്ടിരിക്കുന്ന മഞ്ഞുപുലി എന്നിവയെ സംരക്ഷിക്കുക എന്ന പ്രത്യേകമായ ലക്ഷ്യത്തിനായാണ് ഈ ദേശീയോദ്യാനം ആദ്യമായി 2010-12 കാലയളവിൽ സ്ഥാപിക്കപ്പെടുന്നത്. ഭരണപരമായി, അൽറ്റായ് സ്വയംഭരണപ്രദേശത്തിലുള്ള കോഷ്- അഗാച്സ്ക്കി ജില്ലയിലാണ് ഈ ദേശീയോദ്യാനം സ്ഥിതിചെയ്യുന്നത്. എക്കോടൂറിസത്തിന് പ്രഖ്യാപിതമായ ഒരു പങ്കുണ്ടെങ്കിലും മേഖല സന്ദർശിക്കാൻ ദേശീയോദ്യാനത്തിന്റെ അധികാരികളിൽ നിന്നും പ്രത്യേക പാസുകൾ ആവശ്യമാണ്.
ഗൊങ്കാല കൂട്ടക്കൊല
1999 സെപ്തംബർ പതിനെട്ടാം തീയതി ശ്രീലങ്കയിലെ അമ്പാര ജില്ലയിലുള്ള ഗൊങ്കാല എന്ന ഗ്രാമത്തിലെ 50 ഓളം വരുന്ന ആളുകളെ എൽ.ടി.ടി.ഇ എന്ന തീവ്രവാദസംഘടന കൊലപ്പെടുത്തിയ സംഭവമാണ് ഗൊങ്കാല കൂട്ടക്കൊല എന്നറിയപ്പെടുന്നത്. കൊല്ലപ്പെട്ടവരിൽ സ്ത്രീകളും, പുരുഷന്മാരും, കൊച്ചു കുട്ടികളും ഉൾപ്പെട്ടിരുന്നു. ആക്രമണം നടത്തിയ തീവ്രവാദികളിൽ ഏറേയും വനിതകളായിരുന്നു എന്നത് സംഭവത്തിന്റെ ഗൗരവം വർദ്ധിപ്പിച്ചു. ഈ സംഭവത്തിനു മുമ്പ് എൽ.ടി.ടി.ഇ നടത്തിയ ആക്രമണങ്ങളിലൊന്നിലും വനിതകൾ കാര്യമായി ഇടപെട്ടിരുന്നില്ല.
കൂട്ടക്കൊല
1999 സെപ്തംബർ 18 ആം തീയതി അതിരാവിലെ അമ്പാരയിലുള്ള 31 ആം നമ്പർ കോളനിയിലാണ് അക്രമം അരങ്ങേറിയത്. ഗ്രാമത്തിലേക്കു ഇരച്ചു കയറിയ എൽ.ടി.ടി.ഇ തീവ്രവാദികൾ ഉറങ്ങികിടന്നിരുന്ന അമ്പതോളം സിംഹളരെ കൊലപ്പെടുത്തി. ഈ കോളനിയിലെ അക്രമത്തിനുശേഷം,തൊട്ടടുത്ത അയൽപ്രദേശങ്ങളിലെ വീടുകളിൽ നാലു പേരെ കൂടി തീവ്രവാദികൾ കൊന്നൊടുക്കി.
ഇരകൾ
27 പുരുഷന്മാരും 17 സ്ത്രീകളും പത്തു കുട്ടികളും ആണു അക്രമത്തിൽ കൊല്ലപ്പെട്ടത്. മരിച്ച രണ്ടു സ്ത്രീകൾ ഗർഭിണികളായിരുന്നു. ഫോറൻസിക് റിപ്പോർട്ടുകൾ പ്രകാരം, ഒരാളെ മാത്രമാണ് വെടിവെച്ചു കൊന്നത്, കത്തികളും, വാളുകളുമുപയോഗിച്ചായിരുന്നു ബാക്കിയുള്ളവരെ കൊലപ്പെടുത്തിയത്.
അവലംബം
വർഗ്ഗം:ശ്രീലങ്കയിലെ കൂട്ടക്കൊലകൾ വർഗ്ഗം:ഇരുപതാം നൂറ്റാണ്ടിലെ കൂട്ടക്കൊലകൾ
പാലത്തറ ദുർഗ്ഗാ ദേവി ക്ഷേത്രം
നാഗരാജാവും നാഗയക്ഷിയും നിലകൊള്ളുന്ന സർപ്പക്കാവും ശ്രീ നാരായണഗുരുദേവൻറെ ഗുരുമന്ദിരവും ക്ഷേത്രസന്നിധിയിലുണ്ട്. എല്ലാ വർഷവും മീനം മാസത്തിലെ ചിത്തിര നാളിൽ ക്ഷേത്രത്തിലെ ഉത്സവം നടക്കുന്നു. .
ചരിത്രം
ക്ഷേത്രത്തിന് അഞ്ഞൂറുവർഷത്തെ പാരമ്പര്യമുണ്ടെന്നു കരുതപ്പെടുന്നു. ദുർഗ്ഗദേവി തൻറെ സഹോദരൻ മുരാരിയുമായി പാലത്തറയിലെത്തിയെന്നും ഇവിടെ വസിച്ചെന്നുമാണ് ഐതിഹ്യം. .ക്ഷേത്രം നിലകൊള്ളുന്ന പ്രദേശത്തു വർഷങ്ങൾക്കുമുമ്പ് ധാരാളം പാലവൃക്ഷങ്ങളുണ്ടായിരുന്നു.അക്കാലത്ത് ഇവിടം സന്ദർശിച്ച ബുദ്ധ സന്യാസിമാർ പാലമരത്തിൻറെ ചുവട്ടിൽ വിഗ്രഹങ്ങൾ സ്ഥാപിച്ചതായി പറയപ്പെടുന്നു. അതുകൊണ്ടാണ് ഈ പ്രദേശത്തിന് പാലത്തറ എന്ന പേര് ലഭിച്ചതെന്നു വിശ്വസിക്കപ്പെടുന്നു. തുടർന്ന് ഈ ക്ഷേത്രം പലതവണ പുതുക്കിപ്പണിതു. ഏറ്റവും ഒടുവിൽ 2013 മാർച്ച് 28 (1188 മീനം 14)നു ചിത്തിര നക്ഷത്രത്തിൽ ക്ഷേത്രം തന്ത്രി പുതുമന ഇല്ലത്തിൽ ബ്രഹ്മശ്രീ ഡി.ശ്രീധരൻ നമ്പൂതിരിയുടെ മുഖ്യ കാർമ്മികത്വത്തിൽ ക്ഷേത്രം പുതുക്കിപ്പണിഞ്ഞു.
നമസ്കാരമണ്ഡപം
ക്ഷേത്രത്തിനു മുമ്പിലായി മനോഹരമായ ഒരു നമസ്കാരമണ്ഡപം ഉണ്ട്.ശ്രീകോവിലിനെപ്പോലെ തന്നെയാണ് ഇതിൻറെയും നിർമ്മാണം.കരിങ്കല്ലിൽ നിർമ്മിച്ച പഞ്ചവർഗ്ഗത്തറയും തൂണുകളും ചെമ്പ് തകിട് പാകിയ മേൽക്കൂരയും ആണ് നമസ്കാരമണ്ഡപത്തിനുമുള്ളത്. തേക്കിൻതടിയിൽ നവഗ്രഹങ്ങൾ കൊത്തിവച്ചിട്ടുണ്ട്. ക്ഷേത്രത്തിനു മുമ്പിലായി വിശാലമായ ഒരു മുല്ലപ്പന്തൽ ഉണ്ട്.ആറാട്ട് സേവ നടത്താനുള്ള എല്ലാ സൗകര്യങ്ങളും ഇവിടെയുണ്ട്. .
മറ്റു പ്രതിഷ്ഠകൾ
thumb|ക്ഷേത്രത്തിനടുത്തുള്ള ഗുരുമന്ദിരം തച്ചുശാസ്ത്ര വിധിപ്രകാരം ഗണപതിക്കായി പ്രത്യേക കോവിൽ നിർമ്മിച്ചിട്ടുണ്ട്.ഇവിടെ നിത്യവും ഗണപതിഹോമം നടത്തിവരുന്നുണ്ട്.നാഗരാജാവും നാഗയക്ഷിയും കുടികൊള്ളുന്ന പാല വൃക്ഷങ്ങളുള്ള സർപ്പക്കാവ് ആണ് ക്ഷേത്രത്തിൻറെ മറ്റൊരു ഭാഗം. ശ്രീ നാരായണഗുരു ദേവൻറെ പഞ്ചലോഹ വിഗ്രഹമുള്ള ഗുരുമന്ദിരം ക്ഷേത്രത്തിനടുത്തായി സ്ഥിതിചെയ്യുന്നു. ശ്രീനാരായണഗുരു പണ്ട് ഇവിടം സന്ദർശിക്കുകയും ഒരാഴ്ചയോളം ഇവിടെ കഴിയുകയും ചെയ്തിരുന്നു. .
സമീപ സ്ഥലങ്ങൾ
thumb|right| പാലത്തറ ക്ഷേത്രത്തിൻറെ കുളം. ഇതിൻറെ എതിർവശത്തായി ശാദുലി തയ്ക്കാവുണ്ട്. ക്ഷേത്രത്തിനു കിഴക്കു ഭാഗത്തായി കൊല്ലം ബൈപാസ് റോഡ്(ദേശീയപാത 47നെ ബന്ധിപ്പിക്കുന്നത്) കടന്നുപോകുന്നു. ക്ഷേത്രത്തിനു മുമ്പിൽ വടക്കു വശത്തു കൂടി കൂനമ്പായിക്കുളം റോഡ് കടന്നുപോകുന്നു.
പുറം കണ്ണികൾ
വർഗ്ഗം:കൊല്ലം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദുർഗ്ഗാക്ഷേത്രങ്ങൾ
ഗ്യാനു റാണ
ഗായികയും റിയാലിറ്റി ഷോ ജഡ്ജിയുമാണ് ഗ്യാനു റാണ (നേപ്പാളി: born राणा; ജനനം: ഒക്ടോബർ 3, 1949) നേപ്പാളിലെ കാഠ്മണ്ഡുവിലെ തമലിൽ ജനിച്ചു വളർന്ന ഗ്യാനു റാണ നേപ്പാളിലെ മറ്റൊരു ഗായിക നാരായൺ ഗോപാലിനൊപ്പം "സിരി മാ സിരി നി കാഞ്ച", "മഞ്ചെ കോ മായ യാഹ" തുടങ്ങിയ യുഗ്മഗാനം എഴുതുകയും പാടുകയും ചെയ്തു.
ആദ്യകാല ജീവിതവും വിദ്യാഭ്യാസവും
പ്രശസ്ത കവിയും പ്രശസ്ത നാടോടി ഗായികയുമായ ധർമ്മരാജ് ഥാപ്പയുടെ മകളാണ് ഗ്യാനു റാണ. ഗ്യാനു റാണയുടെ പിതാവ് റേഡിയോ നേപ്പാളിൽ ജോലി ചെയ്തു. നേപ്പാൾ സംസ്കാരത്തിന്റെ ഉന്നമനത്തിനും വികസനത്തിനും വേണ്ടി രൂപീകരിച്ച സർക്കാർ സ്ഥാപനമായ നേപ്പാൾ അക്കാദമിയിൽ അവർ അംഗമായി. ഗ്യാനു റാണയുടെ അമ്മ സാവിത്രി താപ്പ നേപ്പാളിലെ നാടോടി ഗാനങ്ങളും സംസ്കാരവും പ്രോത്സാഹിപ്പിക്കുന്നതിനുള്ള ഫോറമായ ധർമ്മരാജ് ലോക് സാഹിത്യ ഗുതിയുടെ സ്ഥാപകയാണ്.
നേപ്പാളിലെ പോഖാറയിലെ ബട്ടുലെചോർ ഉപവിഭാഗത്തിലാണ് റാണ വളർന്നത്.പ്രാഥമിക വിദ്യാഭ്യാസം വരെ അവിടെ തുടർന്നു.പിന്നീട് ഉന്നത പഠനത്തിനായി കാഠ്മണ്ഡുവിലേക്ക് പോയി.ദില്ലിബസാറിലെ പത്മ കന്യയിൽ ചേർന്ന് 1965 ൽ വിദ്യാഭ്യാസം പൂർത്തിയാക്കി.1967-68 കാലഘട്ടത്തിൽ ബംഗ്ലാദേശിലെ ഭരത്സ്വരി ഹോംസ് ഓഫ് മൈമെൻസിംഗിൽ ഹോം സയൻസ് പഠിച്ച അവർ 1970 ൽ നേപ്പാളിലെ ത്രിഭുവൻ സർവകലാശാലയിൽ നിന്ന് ഇന്റർമീഡിയറ്റ് ലെവൽ പരീക്ഷ പാസായി.1977 ൽ ഇന്ത്യയിലെ ബറോഡയിലെ എം. എസ്. യൂണിവേഴ്സിറ്റിക്ക് കീഴിൽ ബറോഡയിലെ മ്യൂസിക് കോളേജിൽ പരിശീലനം നേടി.1982 ൽ ഇന്ത്യയിലെ അലഹബാദിലെ പ്രയാഗ് സ്നീത് സമിതിയിൽ നിന്ന് സീനിയർ ലെവൽ ഡിപ്ലോമ നേടുകയും ചെയ്തു.
അനുബന്ധം
വർഗ്ഗം:1949-ൽ ജനിച്ചവർ വർഗ്ഗം:നേപ്പാളി ഗായകർ
എറിക ലസ്റ്റ്
2020 ൽ, അവരുടെ ഇന്റേൺ എന്ന സിനിമ എക്സ്ബിഐഇഎസ് യൂറോപ്പ അവാർഡിനായി ഈ വർഷത്തെ ഫീച്ചർ മൂവി, മികച്ച അഭിനയം, ഒരു ഫീച്ചർ മൂവിയിലെ മികച്ച സെക്സ് സീൻ എന്നിവ ഉൾപ്പെടെ മൂന്ന് ചലച്ചിത്ര നാമനിർദ്ദേശങ്ങൾ നേടി. അവരുടെ സിനിമ സൂപ്പർ ഫെമെസ് മികച്ച ലെസ്ബിയൻ സെക്സ് സീനായും നാമനിർദ്ദേശം ചെയ്യപ്പെട്ടു. കൂടാതെ XBIZ യൂറോപ്പ അവാർഡിന്റെ ചരിത്രത്തിൽ ആദ്യമായാണ് ഒരു BBW അല്ലെങ്കിൽ ട്രാൻസ് പെർഫോമറിനെ നോൺ-ജെനർ നിർദ്ദിഷ്ട വിഭാഗത്തിൽ നാമനിർദ്ദേശം ചെയ്തത്. എറിക്ക ലസ്റ്റ് ഫിലിംസ് ഗ്ലോബൽ സ്റ്റുഡിയോ ബ്രാൻഡ് ഓഫ് ദി ഇയറിനും നാമനിർദ്ദേശം ചെയ്യപ്പെട്ടു. കൂടാതെ അവരുടെ ഓൺലൈൻ സ്ട്രീമിംഗ് പ്ലാറ്റ്ഫോം എക്സ് കോൺഫെഷനുകൾ ഈ വർഷത്തെ ഇറോട്ടിക് സൈറ്റിനായി നാമനിർദ്ദേശം ചെയ്യപ്പെട്ടു.
പശ്ചാത്തലം
1977 ൽ സ്വീഡനിലെ സ്റ്റോക്ക്ഹോമിൽ എറിക ഹാൾക്വിസ്റ്റായി ലസ്റ്റ് ജനിച്ചു. അവർ സിനിമയോടും നാടകത്തോടും അഭിനിവേശം പ്രകടിപ്പിച്ചു.
അവർ ലണ്ട് യൂണിവേഴ്സിറ്റിയിൽ പോകുകയും അവിടെ അവർ പൊളിറ്റിക്കൽ സയൻസസ് പഠിച്ചു. അവിടെവെച്ച്, ലിൻഡ വില്യംസിന്റെ 1989 ലെ ഹാർഡ് കോർ: പവർ, പ്ലെഷർ, "ഫ്രെൻസി ഓഫ് ദി വിസിബിൾ" എന്നീ പുസ്തകങ്ങൾ അവർ കണ്ടു. അത് പിന്നീട് അവരുടെ ചലച്ചിത്ര നിർമ്മാണത്തെ സ്വാധീനിച്ചു. 1999 -ൽ ബിഎ ബിരുദം നേടി, മനുഷ്യാവകാശത്തിലും ഫെമിനിസത്തിലും പ്രത്യേകത നേടി. ബിരുദാനന്തരം അവർ 2000 ൽ ബാഴ്സലോണയിലേക്ക് മാറി ചലച്ചിത്ര നിർമ്മാണം പഠിക്കാൻ തുടങ്ങി.
പുറംകണ്ണികൾ
വർഗ്ഗം:ബി.ബി.സി. 100 സ്ത്രീകൾ വർഗ്ഗം:1977-ൽ ജനിച്ചവർ
ഷാർജ ദേശീയോദ്യാനം
യു.എ.ഇയിലെ ഷാർജ എമിരേറ്റിലെ പ്രധാന വിനോദസഞ്ചാര കേന്ദ്രമാണു് ഷാർജ ദേശീയോദ്യാനം. ഷാർജയിലെ ഏറ്റവും വലിയ പാർക്കു് ആണിത്. ഷാർജ അന്താരാഷ്ട്ര വിമാനത്താവളത്തിനടുത്താണു് ഇതു സ്ഥിതിചെയ്യുന്നതു്. രണ്ട് ദിർഹം ആണു പ്രവേശന നിരക്ക്. വിസ്തൃതി 630,000 m2.
അവലംബം
വർഗ്ഗം:ദേശീയോദ്യാനങ്ങൾ
ടക്സ്പെയിന്റ്
പഠനത്തിനു വേണ്ടി ഉപയോഗിക്കാൻ കഴിയുന്ന ഒരു ചിത്രരചനാ സോഫ്റ്റ്‌വെയറാണ് ടക്സ് പെയിന്റ് (Tux Paint). ഇത് ഒരു സ്വതന്ത്ര സോഫ്റ്റ്‌വെയറാണ്.
എക്സ്ബോക്സ് വൺ
മൈക്രോസോഫ്റ്റ് വികസിപ്പിച്ച എട്ടാം തലമുറ ഹോം വീഡിയോ ഗെയിം കൺസോളാണ് എക്സ്ബോക്സ് വൺ. 2013 മെയ് മാസത്തിൽ പ്രഖ്യാപിച്ച ഇത് എക്സ്ബോക്സ് 360 ന്റെ പിൻഗാമിയും എക്സ്ബോക്സ് ഫാമിലിയിലെ മൂന്നാമത്തെ കൺസോളുമാണ്. 2013 നവംബറിൽ വടക്കേ അമേരിക്ക, യൂറോപ്പ്, ഓസ്‌ട്രേലിയ, തെക്കേ അമേരിക്ക എന്നിവിടങ്ങളിലും ജപ്പാൻ, ചൈന, മറ്റ് യൂറോപ്യൻ രാജ്യങ്ങൾ എന്നിവിടങ്ങളിലും ഇത് ആദ്യമായി പുറത്തിറങ്ങി.ചൈനയിൽ പുറത്തിറങ്ങിയ ആദ്യത്തെ എക്സ്ബോക്സ് ഗെയിം കൺസോളാണിത്, പ്രത്യേകിച്ചും ഷാങ്ഹായ് ഫ്രീ-ട്രേഡ് സോണിൽ. മൈക്രോസോഫ്റ്റ് ഈ ഉപകരണത്തെ 'എക്സ്ബോക്സ് വൺ' എന്ന പേരിൽ "ഓൾ-ഇൻ-വൺ എന്റർടൈൻമെന്റ് സിസ്റ്റം" ആയി വിപണനം ചെയ്തു. എക്സ്ബോക്സ് വൺ പ്രധാനമായും സോണിയുടെ പ്ലേസ്റ്റേഷൻ 4, നിന്റെൻഡോയുടെ വൈ യു, സ്വിച്ച് എന്നിവയ്ക്കെതിരെയാണ് മത്സരിക്കുന്നത്.
അതിന്റെ മുൻഗാമിയായ പവർപിസി അധിഷ്ഠിത വാസ്തുവിദ്യയിൽ നിന്ന് മാറുമ്പോൾ, എക്സ്ബോക്സ് വൺ യഥാർത്ഥ എക്സ്ബോക്സിൽ ഉപയോഗിച്ചിരിക്കുന്ന x86 ആർക്കിടെക്ചറിലേക്ക് തിരിച്ചുപോയതായി അടയാളപ്പെടുത്തുന്നു; x86-64 ഇൻസ്ട്രക്ഷൻ സെറ്റിന് ചുറ്റും നിർമ്മിച്ച എഎംഡി ആക്സിലറേറ്റഡ് പ്രോസസിംഗ് യൂണിറ്റ് (എപിയു) ഇതിൽ അവതരിപ്പിക്കുന്നു. എക്സ്ബോക്സ് വണ്ണിന്റെ കൺട്രോളർ എക്സ്ബോക്സ് 360 കളിൽ പുനർരൂപകൽപ്പന ചെയ്തു, പുനർ‌രൂപകൽപ്പന ചെയ്ത ബോഡി, ഡി-പാഡ്, കൂടാതെ ദിശാസൂചന ഹപ്‌റ്റിക് ഫീഡ്‌ബാക്ക് നൽകാൻ കഴിവുള്ള ട്രിഗറുകൾ. ക്ലൗഡ് കമ്പ്യൂട്ടിംഗിനും സോഷ്യൽ നെറ്റ്‌വർക്കിംഗ് സവിശേഷതകൾക്കും ഗെയിംപ്ലേയിൽ നിന്നുള്ള വീഡിയോ ക്ലിപ്പുകളോ സ്ക്രീൻഷോട്ടുകളോ റെക്കോർഡുചെയ്യാനും പങ്കിടാനുമുള്ള കഴിവ് അല്ലെങ്കിൽ മിക്സർ, ട്വിച് പോലുള്ള സ്ട്രീമിംഗ് സേവനങ്ങളിലേക്ക് നേരിട്ട് തത്സമയ സ്ട്രീം കൺസോൾ നൽകുന്നു. പിന്തുണയ്‌ക്കുന്ന വിൻഡോസ് 10 ഉപകരണങ്ങളിൽ ലോക്കൽ ഏരിയ നെറ്റ്‌വർക്ക് വഴി ഗെയിമുകൾ ഓഫ്-കൺസോൾ പ്ലേ ചെയ്യാനും കഴിയും. കൺസോളിന് ബ്ലൂ-റേ ഡിസ്ക് പ്ലേ ചെയ്യാനും നിലവിലുള്ള സെറ്റ്-ടോപ്പ് ബോക്സിൽ നിന്ന് തത്സമയ ടെലിവിഷൻ പ്രോഗ്രാമിംഗ് അല്ലെങ്കിൽ മെച്ചപ്പെടുത്തിയ പ്രോഗ്രാം ഗൈഡ് ഉപയോഗിച്ച് ഡിജിറ്റൽ ടെറസ്ട്രിയൽ ടെലിവിഷനായി ഡിജിറ്റൽ ട്യൂണർ ഓവർലേ ചെയ്യാനും കഴിയും. മെച്ചപ്പെട്ട ചലന ട്രാക്കിംഗും വോയ്‌സ് തിരിച്ചറിയലും നൽകുന്ന "കൈനെറ്റ് 2.0(Kinect 2.0)" എന്ന് വിപണനം ചെയ്ത പുനർ‌രൂപകൽപ്പന ചെയ്ത കൈനെറ്റ് സെൻസർ കൺസോളിൽ ഉൾപ്പെടുത്തിയിട്ടുണ്ട്.
എക്സ്ബോക്സ് വണ്ണിന്റെ പരിഷ്കരിച്ച കൺട്രോളർ ഡിസൈൻ, മൾട്ടിമീഡിയ സവിശേഷതകൾ, വോയ്സ് നാവിഗേഷൻ എന്നിവയ്ക്ക് നല്ല അവലോകനങ്ങൾ ലഭിച്ചു. അതിന്റെ ശാന്തവും തണുത്തതുമായ രൂപകൽപ്പന കൺസോളിനെ അതിന്റെ മുൻഗാമിയായ ഓൺ-ലോഞ്ചിനേക്കാൾ വിശ്വാസയോഗ്യമാക്കിയതിന് പ്രശംസിക്കപ്പെട്ടു, പക്ഷേ പ്ലേസ്റ്റേഷൻ 4 നെക്കാൾ സാങ്കേതികമായി കുറഞ്ഞ ഗ്രാഫിക്കൽ തലത്തിൽ ഗെയിമുകൾ പ്രവർത്തിപ്പിച്ചതിന് കൺസോളിനെ പൊതുവെ വിമർശിച്ചിരുന്നു. കൺസോളിന്റെ സോഫ്റ്റ്‌വേർ പോസ്റ്റ്-ലോഞ്ചിന്റെ മറ്റ് വശങ്ങളിലും അതിൽ വരുത്തിയ മാറ്റങ്ങളിലും നല്ല സ്വീകരണം ലഭിച്ചുവെങ്കിലും. മെച്ചപ്പെട്ട ചലന-ട്രാക്കിംഗ് കൃത്യത, മുഖം തിരിച്ചറിയൽ ലോഗിനുകൾ, വോയ്‌സ് കമാൻഡുകൾ എന്നിവയ്‌ക്ക് അതിന്റെ കൈനെറ്റ്(Kinect)പ്രശംസ പിടിച്ചുപറ്റി.
ഓവർ-ദി-കൌണ്ടർ മരുന്ന്
വലത്ത്‌|ലഘുചിത്രം| ചൈൽഡ്-റെസിസ്റ്റന്റ് പാക്കേജിംഗും (മൂടി) ടാംപർ-റെസിസ്റ്റന്റ് കാർട്ടണും ഇൻറർസീലും ഉള്ള ഒടിസി മരുന്ന് ലഘുചിത്രം| ഉൽപ്പന്ന ലൈസൻസ് നമ്പറുകളും അവ കുറിപ്പടി ആവശ്യമുള്ള മരുന്ന് (POM) അല്ലെങ്കിൽ ഫാർമസി മെഡിസിൻ (P) ആണെങ്കിൽ അത് സൂചിപ്പിക്കുന്ന ചിഹ്നങ്ങളും ഉള്ള മരുന്നുകളുടെ പാക്കേജിംഗിന്റെ ഫോട്ടോ ഓവർ-ദി-കൌണ്ടർ (ഒടിസി) മരുന്നുകൾ ഒരു ഹെൽത്ത് കെയർ പ്രൊഫഷണലിന്റെ കുറിപ്പടി ആവശ്യമില്ലാതെ ഒരു ഉപഭോക്താവിന് നേരിട്ട് വിൽക്കുന്ന മരുന്നുകളാണ്, ഇതിന് വിരുദ്ധമായ കുറിപ്പടി മരുന്നുകൾ സാധുവായ കുറിപ്പടി കൈവശമുള്ള ഉപഭോക്താക്കൾക്ക് മാത്രമേ വിതരണം ചെയ്യാൻ കഴിയൂ. പല രാജ്യങ്ങളിലും, ഒരു ഡോക്ടറുടെ പരിചരണമില്ലാതെ ഉപയോഗിക്കുന്നത് കാരണം ഇവയിൽ സുരക്ഷിതവും ഫലപ്രദവുമായ ചേരുവകൾ മാത്രമാണ് അടങ്ങിയിട്ടുള്ളത് എന്ന് ഉറപ്പുവരുത്താൻ ഒരു നിയന്ത്രണ ഏജൻസിയാണ് ഒടിസി മരുന്നുകൾ തിരഞ്ഞെടുക്കുന്നത്. ഒടിസി മരുന്നുകൾ സാധാരണയായി അന്തിമ ഉൽപ്പന്നങ്ങളേക്കാൾ അവയുടെ സജീവ ഫാർമസ്യൂട്ടിക്കൽ ചേരുവ (ആക്ടീവ് ഫാർമസ്യൂട്ടിക്കൽ ഇൻഗ്രേഡിയൻ്റ്) അനുസരിച്ചാണ് നിയന്ത്രിക്കുന്നത്. നിർദ്ദിഷ്ട മരുന്ന് ഫോർമുലേഷനുകൾക്ക് പകരം ചേരുവകൾ നിയന്ത്രിക്കുന്നതിലൂടെ, സർക്കാരുകൾ നിർമ്മാതാക്കൾക്ക് ചേരുവകൾ അല്ലെങ്കിൽ ചേരുവകളുടെ സംയോജനം, മിശ്രിതങ്ങളാക്കി രൂപപ്പെടുത്താനുള്ള സ്വാതന്ത്ര്യം തുടങ്ങിയവ അനുവദിക്കുന്നു.
എക്സ്ബോക്സ് വൺ
എച്ച്ഡിആർ 10 ഹൈ-ഡൈനാമിക്-റേഞ്ച് വീഡിയോയ്‌ക്ക് ചെറിയ ഫോം ഫാക്ടറും പിന്തുണയും, അതുപോലെ തന്നെ 4 കെ വീഡിയോ പ്ലേബാക്കിനുള്ള പിന്തുണയും 1080p മുതൽ 4 കെ വരെ ഗെയിമുകൾ ഉയർത്തലും ഉള്ള എക്സ്ബോക്സ് വൺ എസ് 2016 ൽ യഥാർത്ഥ എക്സ്ബോക്സ് വൺ മോഡലിന് ശേഷം വിജയിച്ചു. അതിന്റെ ചെറിയ വലിപ്പം, ഓൺ-സ്ക്രീൻ വിഷ്വൽ മെച്ചപ്പെടുത്തലുകൾ, ബാഹ്യ വൈദ്യുതി വിതരണത്തിന്റെ അഭാവം എന്നിവയാൽ ഇത് പ്രശംസിക്കപ്പെട്ടു, പക്ഷേ ഒരു നേറ്റീവ് കൈനെറ്റ് പോർട്ടിന്റെ അഭാവം പോലുള്ള റിഗ്രഷനുകൾ ശ്രദ്ധിക്കപ്പെട്ടു. എക്സ്ബോക്സ് വൺ എക്സ് എന്ന് പേരുള്ള ഒരു ഹൈ-എൻഡ് മോഡൽ 2017 ജൂണിൽ അനാച്ഛാദനം ചെയ്യുകയും നവംബറിൽ പുറത്തിറക്കുകയും ചെയ്തു; ഇത് അപ്‌ഗ്രേഡുചെയ്‌ത ഹാർഡ്‌വെയർ സവിശേഷതകളും 4 കെ റെസല്യൂഷനിൽ ഗെയിമുകൾ റെൻഡർ ചെയ്യുന്നതിനുള്ള പിന്തുണയും അവതരിപ്പിക്കുന്നു.
ഓവർ-ദി-കൌണ്ടർ മരുന്ന്
ഓവർ-ദി-കൌണ്ടർ (ഒടിസി) എന്ന പദം ഒരു മെഡിക്കൽ കുറിപ്പടി ഇല്ലാതെ വാങ്ങാൻ കഴിയുന്ന ഒരു മരുന്നിനെ സൂചിപ്പിക്കുന്നു. നേരെമറിച്ച്, കുറിപ്പടി മരുന്നുകൾക്ക് ഒരു ഡോക്ടറുടെയോ മറ്റ് ആരോഗ്യ പരിരക്ഷാ പ്രൊഫഷണലിൽ നിന്നോ ഉള്ള കുറിപ്പടി ആവശ്യമാണ്, മാത്രമല്ല ഇത്തരം മരുന്നുകൾ ആർക്കണോ കഴിക്കാൻ നിർദ്ദേശിക്കപ്പെട്ടതു ആ വ്യക്തി മാത്രമേ ഉപയോഗിക്കാവൂ. ചില മരുന്നുകളെ നിയമപരമായി ഓവർ-ദി-കൌണ്ടർ എന്ന് തരംതിരിക്കാം (അതായത്, കുറിപ്പടി ആവശ്യമില്ലാത്ത മരുന്നുകൾ), എന്നാൽ രോഗിയുടെ ആവശ്യങ്ങൾ വിലയിരുത്തിയ ശേഷം അല്ലെങ്കിൽ രോഗിക്ക് മരുന്ന് ഉപയോഗിക്കുന്നതിനെക്കുറിച്ച് അറിവ് നൽകിയതിന് ശേഷം മാത്രമേ ഫാർമസിസ്റ്റിന് ഇവ വിതരണം ചെയ്യാൻ കഴിയൂ. മരുന്ന് വിൽക്കാൻ കഴിയുന്ന സ്ഥാപനങ്ങൾ ഏതാണ്, അവ വിതരണം ചെയ്യാൻ ആർക്കാണ് അധികാരമുള്ളത്, ഒരു കുറിപ്പടി ആവശ്യമാണോ എന്നതിനെക്കുറിച്ചുള്ള നിയന്ത്രണങ്ങൾ ഓരോ രാജ്യത്തിനും അനുസരിച്ച് ഗണ്യമായി വ്യത്യാസപ്പെട്ടിരിക്കുന്നു.
എക്സ്ബോക്സ് വൺ
ചരിത്രം
മൈക്രോസോഫ്റ്റിന്റെ മുമ്പത്തെ വീഡിയോ ഗെയിം കൺസോളായ എക്സ്ബോക്സ് 360 യുടെ പിൻ‌ഗാമിയാണ് എക്സ്ബോക്സ് വൺ, ഏഴാം തലമുറ വീഡിയോ ഗെയിം കൺസോളുകളുടെ ഭാഗമായി 2005 ൽ അവതരിപ്പിച്ചു. കാലക്രമേണ, 360 യൂണിറ്റിന്റെ വലിപ്പം കുറയ്ക്കുന്നതിനും അതിന്റെ വിശ്വാസ്യത മെച്ചപ്പെടുത്തുന്നതിനുമായി നിരവധി ചെറിയ ഹാർഡ്‌വെയർ പുനരവലോകനങ്ങൾ നടത്തി. 2010 ൽ മൈക്രോസോഫ്റ്റിന്റെ ക്രിസ് ലൂയിസ് പ്രസ്താവിച്ചു 360 അതിന്റെ ജീവിതചക്രം(lifecycle)എന്നത് പകുതിമാത്രമാണുണ്ടായിരുന്നത്; ജീവിതചക്രം അഞ്ച് വർഷത്തേക്ക് നീട്ടാൻ കഴിയുമെന്ന് ലൂയിസ് പ്രസ്താവിച്ചു, ആ വർഷം കൈനെക്റ്റ് മോഷൻ സെൻസർ അവതരിപ്പിച്ചതാണ് ഇതിന് സഹായകമായത്.
അവലംബം
വർഗ്ഗം:മൈക്രോസോഫ്റ്റ് വീഡിയോ ഗെയിം കൺസോളുകൾ
ഓവർ-ദി-കൌണ്ടർ മരുന്ന്
ഉപയോഗം
2011 ലെ കണക്കനുസരിച്ച്, യുഎസിലെ പ്രായമായവരിൽ മൂന്നിലൊന്ന് പേരും ഒടിസി മരുന്നുകൾ ഉപയോഗിച്ചതായി റിപ്പോർട്ടുണ്ട്, ഈ എണ്ണം വർദ്ധിച്ചുകൊണ്ടിരിക്കുകയാണ്. 2018 ആയപ്പോഴേക്കും, ചെറിയ രോഗങ്ങൾക്കുള്ള ആദ്യ-നിര ചികിത്സയായി യുഎസിൽ മുതിർന്നവർ ഒടിസി മരുന്നുകൾ ഉപയോഗിക്കുന്നതിന്റെ വ്യാപനം 81% ആയി ഉയർന്നു, എന്നിരുന്നാലും ഈ കണക്ക് ആരോഗ്യത്തിന്റെ യഥാർത്ഥ പുരോഗതിയുമായി ബന്ധപ്പെട്ടതാണോ എന്നതിനെക്കുറിച്ച് ചില തർക്കങ്ങളുണ്ട്.
കാനഡ
ഇതിൽ ഷെഡ്യൂൾ 1 ഒഴികെയുള്ള എല്ലാ മരുന്നുകളും ഒടിസി മരുന്നായി കണക്കാക്കാം, കാരണം അവയുടെ വിൽപ്പനയ്ക്ക് കുറിപ്പടി ആവശ്യമില്ല. നാഷണൽ അസോസിയേഷൻ ഓഫ് ഫാർമസി റെഗുലേറ്ററി അതോറിറ്റിസ് കാനഡയിൽ വിൽക്കുന്നതിനുള്ള മരുന്നുകളുടെ ഷെഡ്യൂളിംഗ് സംബന്ധിച്ച ശുപാർശകൾ നൽകുന്നു എന്നിരുന്നാലും ഓരോ പ്രവിശ്യയ്ക്കും അവരുടേതായ ഷെഡ്യൂളിംഗ് നിർണ്ണയിക്കാവുന്നതാണ്. ഓരോ ഷെഡ്യൂളിലും കാണപ്പെടുന്ന മരുന്നുകൾ ഓരോ പ്രവിശ്യയിലും വ്യത്യാസപ്പെടാം.
ഇന്ത്യ
2016 നവംബറിൽ, ഇന്ത്യയുടെ ഡ്രഗ് കൺസൾട്ടേറ്റീവ് കമ്മിറ്റി, കുറിപ്പടി ഇല്ലാതെ വിതരണം ചെയ്യാവുന്ന മരുന്നുകളുടെ ഒരു നിർവചനം സ്ഥാപിക്കാൻ തുടങ്ങുന്നതായി പ്രഖ്യാപിച്ചു. ഇതിനുമുമ്പ്, കുറിപ്പടി ആവശ്യമുള്ള മരുന്നുകളുടെ ഷെഡ്യൂളിൽ വരാത്ത ഏത് മരുന്നും കുറിപ്പടി ഇല്ലാതെ വാങ്ങാമെന്നായിരുന്നു പൊതുവായ അനുമാനം. എന്നിരുന്നാലും, ആവശ്യമായ നിർവചനം 2018 ന്റെ തുടക്കത്തിൽ നടപ്പിലാക്കിയിരുന്നില്ല. ഒടിസി മരുന്നുകൾക്ക് ഒരു നിയമപരമായ നിർവചനമില്ലാത്തത് മൂലം ഇന്ത്യയിലെ 4 ബില്യൺ ഡോളർ വരുന്ന ഇത്തരം മരുന്നുകളുടെ വിപണി നിയന്ത്രണങ്ങൾ ഇല്ലാതെ തുടർന്നിരുന്നു.
നെതർലാൻഡ്സ്
നെതർലാൻഡിൽ നാല് വിഭാഗങ്ങളുണ്ട്:
യുഎ ആയ ഒരു മരുന്ന് ഒടിസി ആണ്, പക്ഷേ ഫാർമസിസ്റ്റുകൾക്ക് മാത്രമെ ഇവ വിൽക്കാൻ കഴിയൂ. മരുന്ന് മറ്റേതൊരു ഉൽപ്പന്നത്തെയും പോലെ അലമാരയിലുണ്ടാകും. ഡോംപെരിഡോൺ, 400 മി. ഗ്രാം. ഇബുപ്രൊഫെൻ എന്നിവയാണ് ഉദാഹരണങ്ങൾ. യുഎഡി മരുന്നുകൾ മരുന്നുകടകളിലൂടെ വിൽക്കാം. ഈ വിഭാഗത്തിലെ മരുന്നുകൾക്ക് അപകടസാധ്യതയും ആസക്തിയും പരിമിതമാണ്. ചെറിയ അളവിൽ നാപ്രോക്‌സൻ, ഡിക്ലോഫെനാക്, സിന്നാരിസൈൻ, 400 മില്ലിഗ്രാം ഇബുപ്രോഫെൻ 20 ഗുളികകൾ വരെ, കൂടാതെ 50 ഗുളികകൾ വരെ 500 മില്ലിഗ്രാം പാരസെറ്റമോൾ എന്നിവയാണ് ഉദാഹരണങ്ങൾ. എവി വിഭാഗത്തിലുള്ള മരുന്നുകൾ സൂപ്പർമാർക്കറ്റുകൾ, പെട്രോൾ പമ്പുകൾ മുതലായവയിൽ പോലും വിൽക്കാം. 20 ഗുളികകൾ വരെയുള്ള പാരസെറ്റമോൾ, പത്ത് ഗുളികകൾ വരെ 200 മില്ലിഗ്രാം ഇബുപ്രോഫെൻ, സിട്രിസിൻ പോലുള്ള കുറഞ്ഞ അപകടസാധ്യതയുള്ള മരുന്നുകൾ മാത്രമേ ഇതിൽ ഉൾപ്പെടുന്നുള്ളൂ.
അമേരിക്ക
യുണൈറ്റഡ് സ്റ്റേറ്റ്സിൽ, ഒടിസി പദാർത്ഥങ്ങളുടെ നിർമ്മാണവും വിൽപ്പനയും നിയന്ത്രിക്കുന്നത് ഫുഡ് ആൻഡ് ഡ്രഗ് അഡ്മിനിസ്ട്രേഷൻ ആണ്. അന്തർസംസ്ഥാന വാണിജ്യത്തിൽ പ്രവേശിക്കുന്നതിന് മുമ്പ് എല്ലാ "പുതിയ മരുന്നുകളും" ഒരു ന്യൂ ഡ്രഗ് ആപ്ലിക്കേഷൻ (എൻഡിഎ) നേടണമെന്ന് എഫ്ഡിഎ ആവശ്യപ്പെടുന്നു, എന്നാൽ ഈ നിയമം സുരക്ഷിതവും ഫലപ്രദവുമാണെന്ന് പൊതുവെ അംഗീകരിക്കപ്പെട്ടിട്ടുള്ള (GRAS/E) എല്ലാ മരുന്നുകളെയും ഒഴിവാക്കുന്നു. എല്ലാ മരുന്നുകളും എൻ‌ഡി‌എ നേടേണ്ടതിന്റെ നിയന്ത്രണം വരുന്നതിനു മുമ്പുതന്നെ വിപണിയിലുണ്ടായിരുന്ന ധാരാളം ഒ‌ടി‌സി മരുന്നുകളെ നിയന്ത്രിക്കാൻ, എഫ്ഡിഎ, മരുന്നുകളുടെ ക്ലാസുകൾ അവലോകനം ചെയ്യുന്നതിനും വിദഗ്ധ പാനലുകളുടെ അവലോകനത്തിന് ശേഷം അവയെ GRAS/E ആയി തരംതിരിക്കുന്നതിനുമായി ഒടിസി മോണോഗ്രാഫ് സംവിധാനം സൃഷ്ടിച്ചു.എന്നിരുന്നാലും ഫെഡറൽ റെഗുലേഷൻസ് കോഡിൽ അന്തിമമാക്കിയിട്ടുള്ള ഡോസുകൾ, ലേബൽ ചെയ്യൽ, മുന്നറിയിപ്പുകൾ എന്നിവയ്ക്കുള്ള മോണോഗ്രാഫ് മാർഗ്ഗനിർദ്ദേശങ്ങൾക്ക് അനുസൃതമായി ചില മരുന്നുകൾ എൻഡിഎ ഇല്ലാതെ തന്നെ വിപണിയിൽ നിലനിൽക്കും
യുണൈറ്റഡ് സ്റ്റേറ്റ്സിൽ അംഗീകരിച്ച ഒടിസി പദാർത്ഥങ്ങളുടെ ഉദാഹരണങ്ങളിൽ സൺസ്‌ക്രീനുകൾ, ആന്റിമൈക്രോബയൽ, ആൻറി ഫംഗൽ ഉൽപ്പന്നങ്ങൾ, ലിഡോകൈൻ, ആസ്പിരിൻ തുടങ്ങിയ ബാഹ്യവും ആന്തരികവുമായ വേദനസംഹാരികൾ, സോറിയാസിസ്, എക്‌സിമ ടോപ്പിക്കൽ ട്രീറ്റ്‌മെന്റുകൾ, കോൾ ടാർ അടങ്ങിയ താരനുള്ള ഷാംപൂകൾ, മറ്റ് ചികിത്സ സ്വഭാവമുള്ള പ്രാദേശിക ഉൽപ്പന്നങ്ങൾ എന്നിവയാണ്.
എഫ്ഡിഎ നിയന്ത്രിക്കുന്ന കുറിപ്പടി മരുന്ന് പരസ്യങ്ങളിൽ നിന്ന് വ്യത്യസ്തമായി, ഫെഡറൽ ട്രേഡ് കമ്മീഷൻ ഒടിസി ഉൽപ്പന്നങ്ങളുടെ പരസ്യം നിയന്ത്രിക്കുന്നു.
യുണൈറ്റഡ് കിംഗ്ഡം
യുണൈറ്റഡ് കിംഗ്ഡത്തിൽ, മെഡിസിൻസ് റെഗുലേഷൻസ് 2012 ആണ് മരുന്നുകൾ നിയന്ത്രിക്കുന്നത്. ഇത് പ്രകാരം മരുന്നുകൾ മൂന്ന് വിഭാഗങ്ങളായി തരം തിരിക്കുന്നു :
അവലംബം
<references group="" responsive="1">
പുറം കണ്ണികൾ
വർഗ്ഗം:ഔഷധങ്ങൾ
യൂറോപ്യൻ അഭയാർത്ഥി പ്രതിസന്ധി
ഒരു വലിയ വിഭാഗം ജനങ്ങൾ  2015 ൽ യൂറോപ്പിയൻ  യൂണിയനിലേയ്ക്ക് അഭയം തിരഞ്ഞു പ്രവഹിക്കാൻ തുടങ്ങിയതിനെ  തുടർന്ന് യൂറോപ്പിലുണ്ടായ പ്രതിസന്ധിയെ യൂറോപ്പിയൻ അഭയാർത്ഥി പ്രതിസന്ധി (European migrant crisis) എന്ന് പറയുന്നു.
അൽ ത്വബ്റാനി
ഇസ്‌ലാമിക നിയമത്തിലേയും ഹദീഥിലെയും ഒരു പണ്ഡിതനായിരുന്നു അബുൽ ഖാസിം സുലൈമാൻ ഇബ്ൻ അഹ്‌മദ് അൽ ത്വബ്റാനി എന്ന അൽ ത്വബ്റാനി അഥവാ ഇമാം ത്വബ്റാനി(260 AH/c. 874 CE - 360 AH/971 CE).
ജീവിതരേഖ
ഹിജ്റ വർഷം 260-ൽ തബ്‌രിയ അശ്ശാമിലാണ് സുലൈമാൻ ഇബ്ൻ അഹ്‌മദിന്റെ ജനനം. ആയിരത്തിലധികം ഹദീഥ് പണ്ഡിതരിൽ നിന്നായി ഹദീഥുകൾ സമാഹരിച്ച അദ്ദേഹം അറേബ്യയിലും പേർഷ്യയിലും ഇതിനായി സഞ്ചരിച്ചു. സിറിയ, ഹിജാസ്, യെമൻ, ഈജിപ്ത്, ബാഗ്ദാദ്, കൂഫ, ബസറ, ഇസ്ഫഹാൻ എന്നിവിടങ്ങളിലെല്ലാം അദ്ദേഹം എത്തിപ്പെട്ടതായി രേഖകളുണ്ട്. തന്റെ ജീവിതത്തിന്റെ സിംഹഭാഗവും ഇറാനിലെ ഇസ്ഫഹാനിലാണ് ത്വബ്റാനി ജീവിച്ചത്. അതേ നഗരത്തിൽ തന്നെ ഹിജ്റ 360-ലെ ദുൽഖഅ്ദ 27-ന് അദ്ദേഹം അന്തരിച്ചു.
രചനകൾ
പ്രധാനമായും മൂന്ന് ഹദീസ് കൃതികളാണ് ത്വബ്റാനിയുടേതായി അറിയപ്പെടുന്നത്:
അവലംബം
വർഗ്ഗം:ഇസ്ലാമിക തത്ത്വചിന്തകർ വർഗ്ഗം:870-കളിൽ ജനിച്ചവർ
പോളണ്ടിലെ ഹോളോകോസ്റ്റ്
പോളണ്ട് കീഴടക്കിയ നാസിജർമനി ജൂതപ്രശ്നത്തിനുള്ള അന്തിമപരിഹാരത്തിന്റെ ഭാഗമായി (Endlösung der Judenfrage) നടത്തിയ കൂട്ടക്കൊലകളുടെ ഏറ്റവും മാരകവും അവസാനത്തേതുമായ കാലഘട്ടമായിരുന്നു അധിനിവേശപോളണ്ടിൽ നടന്ന ഹോളോകോസ്റ്റ്. (The Holocaust in German-occupied Poland. ഇതിനായി അധിനിവേശ പോളണ്ടിൽ ധരാളം കൂട്ടക്കൊലാ‌കേന്ദ്രങ്ങൾ അവർ നിർമ്മിച്ചു. ഈ വംശഹത്യയ്ക്ക് ഔദ്യോഗികമായി അംഗീകാരം നൽകിയതും രണ്ടാം ലോകമഹായുദ്ധകാലത്തെ നാസി ജർമനിയാണ്. ഹോളോകോസ്റ്റ് എന്ന് അറിയപ്പെടുന്ന ഈ വംശഹത്യയിൽ 30 ലക്ഷം പോളണ്ടുകാരായ ജൂതന്മാരും അതുപോലെ ധാരാളം പോളണ്ടുകാരും ഉൾപ്പെടുന്നു. വിജയകരമായ ഈ കൂട്ടക്കൊലാരീതിയിൽ പോളണ്ടിലെ ജൂത ജനസംഖ്യയുടെ 90 ശതമാനവും കൊല്ലപ്പെട്ടു.
ജർമനിയുടെ ഭരണരംഗം മുഴുവൻ ഈ വംശഹത്യയ്ക്ക് കൂട്ടുനിന്നു. ആഭ്യന്തരമന്ത്രാലയം മുതൽ ധനകാര്യമന്ത്രാലയം വരെയും ജർമൻ വ്യവസായശാലകളും സർക്കാർ ഉടമസ്ഥതയിലുള്ള തീവണ്ടികളും എല്ലാം ഇതിനായി ഉപയോഗിച്ചു. നാസി ജർമനിയിലെയും ജനറൽ ഗവണ്മെന്റിലെയും അധിനിവേശപോളണ്ടിലെയും മറ്റിടങ്ങളിലെയും കൂട്ടക്കൊലക്യാമ്പുകളും മൃതദേഹങ്ങൾ ദഹിപ്പിക്കാനുള്ള ചൂളകളും പണിയാൻ ജർമൻ കമ്പനികൾ ടെണ്ടറുകളിൽ പങ്കെടുത്തിരുന്നു.
ജർമൻ അധിനിവേശകാലം മുഴുവൻ പോളണ്ടുകാരായ പല ക്രിസ്ത്യൻ കുടുംബങ്ങളും തങ്ങളുടെ തന്നെ ജീവൻ പണയം വച്ച് നാസികളിൽ നിന്നും പല ജൂതന്മാരെയും സംരക്ഷിച്ചിരുന്നു. ഏതൊരുരാജ്യക്കാരെയും വച്ച് പോളണ്ടുകാരാണ് ഏറ്റവും കൂടുതൽ ജൂതന്മാരെ ഹോളോകോസ്റ്റുകാലത്ത് നാസികളിലുടെ കയ്യിൽ നിന്നും രക്ഷിച്ചത്. അതിനാൽത്തന്നെ പോളണ്ടുകാരാണ് ഇസ്രായേലിന്റെ ജൂതരെ രക്ഷിച്ചവരുടെ പട്ടികയിൽഏറ്റവും കൂടുതൽ ഉള്ളത്. ചെറിയൊരു ശതമാനം പോളണ്ടുകാരായ ജൂതന്മാർ രണ്ടാം ലൊക്കമഹായുദ്ധകാലത്ത് ജർമൻ അധിനിവേശ പോളണ്ടിൽ നിന്നും കിഴക്കോട്ട് പലായനം ചെയ്ത് 1939 -ൽ റഷ്യ കീഴടക്കിയ പോളണ്ടിന്റെ ഭാഗങ്ങളിലേക്ക് രക്ഷപ്പെട്ടെങ്കിലും, അവരെല്ലാം തന്നെ ജൂതരല്ലാത്ത പോളണ്ടുകാരോടൊപ്പം നിർബന്ധിതജോലിക്കായി സൈബീരിയയിലേക്ക് നാടുകടത്തപ്പെടുകയും അവിടെ കൊല്ലപ്പെട്ട പത്തുലക്ഷത്തോളം ആൾക്കാരിൽ പെടുകയും ചെയ്തു.
ബാർബറ ബെയ്ൻ
ബാർബറ ബെയ്ൻ (ജനനം, മിൽ‌ഡ്രഡ് ഫോഗൽ; സെപ്റ്റംബർ 13, 1931) ഒരു അമേരിക്കൻ അഭിനേത്രിയാണ്. മിഷൻ: ഇംപോസിബിൾ (1966-1969) എന്ന ആക്ഷൻ ടെലിവിഷൻ പരമ്പരയിലെ സിന്നമൺ കാർട്ടർ എന്ന കഥാപാത്രത്തിലൂടെ കൂടുതൽ അറിയപ്പെടുന്ന അവർക്ക് ഇതിലൂടെ മൂന്ന് പ്രൈംടൈം എമ്മി അവാർഡുകളും ഒരു ഗോൾഡൻ ഗ്ലോബ് പുരസ്കാര നാമനിർദ്ദേശവും ലഭിച്ചു. സ്പേസ്: 1999 (1975-1977) എന്ന സയൻസ് ഫിക്ഷൻ ടെലിവിഷൻ പരമ്പരയിൽ ഡോ. ഹെലീന റസ്സൽ എന്ന കഥാപാത്രമായി അവർ അഭിനയിച്ചു. ആനിമൽസ് വിത്ത് ദ ടോൾകീപ്പർ (1998), പാനിക് (2000), ഫൊർഗറ്റ് മി നോട്ട് (2009), ഓൺ ദി റോക്സ് (2020) എന്നീ ചിത്രങ്ങളിലും ബാർബറ ബെയ്ൻ വേഷങ്ങൾ അവതരിപ്പിച്ചു.
ആദ്യകാലം
റഷ്യൻ ജൂത കുടിയേറ്റക്കാരുടെ മകളായി അമേരിക്കൻ ഐക്യനാടുകളിലെ ഷിക്കാഗോയിലാണ് മിൽ‌ഡ്രഡ് ഫോഗൽl  എന്ന പേരിൽ ബാർബറ ബെയ്ൻ ജനിച്ചത്. ഇല്ലിനോയി സർവകലാശാലയിൽ നിന്ന് സോഷ്യോളജിയിൽ ബിരുദം നേടി. നൃത്തത്തിൽ താൽപര്യമുണ്ടായ ബാർബറ ന്യൂയോർക്ക് നഗരത്തിലേയ്ക്ക് മാറുകയും അവിടെ പ്രശസ്ത നർത്തകിയായിരുന്ന മാർത്ത എബ്രഹാമിനൊപ്പം നൃത്തം അഭ്യസിക്കുകയും ചെയ്തു. നർത്തകിയെന്ന നിലയിലുള്ള തന്റെ ജോലിയിൽ വിരക്തി തോന്നിയ അവർ മോഡലിംഗിലേക്ക് തിരിയുകയും വോഗ്, ഹാർപർസ്, മറ്റ് പ്രസിദ്ധീകരണങ്ങൾ എന്നിവയിലൂടെ തന്റെ മോഡലിംഗ് ജോലികൾ തുടർന്നു.
താൽപ്പര്യമില്ലാതിരുന്നിട്ടുകൂടി, അഭിനയം പരിശീലിക്കാൻ തിയേറ്റർ സ്റ്റുഡിയോയിൽ പ്രവേശിച്ച ബെയ്‍ൻ ആദ്യം കർട്ട് കോൺവേയുടെ കീഴിലും പിന്നീട് ലോണി ചാപ്മാന്റെ കീഴിലും അഭിനയം പരിശീലിച്ചു. ആക്ടേഴ്സ് സ്റ്റുഡിയോയിലേക്ക് മുന്നേറിയ അവർക്ക് ലീ സ്ട്രാസ്ബെർഗ് നിർദ്ദേശങ്ങൾ നൽകി. 1957 ഒക്ടോബറിൽ ദേശീയ പര്യടനം ആരംഭിച്ച പാഡി ചായേവ്സ്കിയുടെ മിഡിൽ ഓഫ് ദി നൈറ്റ് എന്ന നാടകത്തിലൂടെയായിരുന്ന ബെയ്‍നിന്റെ അരങ്ങേറ്റം. സഹനടനും പുതിയ ഭർത്താവുമായ മാർട്ടിൻ ലാൻ‌ഡോയുടെ അകമ്പടിയോടെയുള്ള ഈ പര്യടനത്തിന്റെ അവസാന ഘട്ടത്തിൽ ദമ്പതികൾ ലോസ് ഏഞ്ചൽസിലേക്ക് എത്തിച്ചേരുകയും അവിടെ അവർ സ്ഥിര താമസമാക്കുകയും ചെയ്തു. താമസം മാറിയതിനുശേഷം, ആക്ടേഴ്സ് സ്റ്റുഡിയോ വെസ്റ്റിൽ തൊഴിൽ നേടിയ ബെയ്ൻ അവിടെ ക്ലാസുകളിൽ പഠിപ്പിക്കുകയും രംഗ ജോലികൾ നിർവ്വഹിക്കുകയും ചെയ്തു.
ഔദ്യോഗികജീവിതം
ബെയ്‌നിന്റെ ആദ്യകാല ടെലിവിഷൻ വേഷങ്ങളിൽ, മൈക്ക് കോണേഴ്‌സിനൊപ്പം അഭിനയിച്ച സിബിഎസിന്റെ ടൈട്രോപ്പ്, ജെയിംസ് വിറ്റ്മോറിനൊപ്പം ദി ലോ ആന്റ് മിസ്റ്റർ ജോൺസ്, ഗാർഡ്നർ മക്കേയ്ക്കൊപ്പം അഡ്വഞ്ചേഴ്സ് ഇൻ പാരഡൈസ്, ബ്രയാൻ കെല്ലി, ജോൺ ആഷ്‌ലി എന്നിവരോടൊപ്പം സ്ട്രെയിറ്റ്എവേ എന്നീ മൂന്ന് എബിസി പരമ്പരകളും ഉൾപ്പെടുന്നു. 1959 ൽ റിച്ചാർഡ് ഡയമണ്ട്, പ്രൈവറ്റ് ഡിറ്റക്ടീവ് എന്ന നാടകത്തിൽ ഡേവിഡ് ജാൻസൻ അവതരിപ്പിച്ച കഥാപാത്രത്തിന്റെ കാമുകിയായുള്ള ആവർത്തിച്ചുള്ള വേഷത്തിന് ശേഷം, 1960 ലെ പെറി മേസൻ എന്ന ടെലിവിഷൻ പരമ്പരയുടെ "ദി കേസ് ഓഫ് ദ വാരി വൈൽഡ്കാറ്റർ" എപ്പിസോഡിൽ മാഡ്‌ലിൻ ടെറി എന്ന കഥാപാത്രമായി അതിഥി വേഷത്തിൽ അഭിനയിച്ചു. 1963 ൽ, ദി ഡിക്ക് വാൻ ഡൈക്ക് ഷോയുടെ "വിൽ യു ടു ബി മൈ വൈഫ്?" എന്ന എപ്പിസോഡിൽ റോബ് പെട്രിയുടെ മുൻ കാമുകിയായി ബെയ്ൻ പ്രത്യക്ഷപ്പെടുകയും 1964 ൽ പെറി മേസൻ പരമ്പരയുടെ "ദി കേസ് ഓഫ്" നോട്ടിക്കൽ നോട്ട്" എന്ന എപ്പിസോഡിൽ എലീന സ്കോട്ടിന്റെ വേഷം അവതരിപ്പിക്കുകയും ചെയ്തു.
സ്വകാര്യജീവിതം
1957 ൽ നടൻ മാർട്ടിൻ ലാൻ‌ഡോയെ വിവാഹം കഴിച്ച ബെയ്ൻ 1993 ൽ വിവാഹമോചനം നേടി. ചലച്ചിത്ര നിർമ്മാതാവ് സൂസൻ ലാൻ‌ഡോ ഫിഞ്ച്, നടി ജൂലിയറ്റ് ലാൻ‌ഡോ എന്നിങ്ങനെ അവർക്ക് രണ്ട് പെൺമക്കളുണ്ട്. മിഷൻ: ഇംപോസിബിൾ" പരമ്പരയുടെ ദി എക്സ്ചേഞ്ച്" എപ്പിസോഡിനുവേണ്ടി എഴുത്തുകാർ അവർ അവതരിപ്പിച്ച കഥാപാത്രത്തിൽ ഉൾപ്പെടുത്തിയ ക്ലോസ്ട്രോഫോബിയയുടെ അവശതകൾ അനുഭവിക്കുന്ന ഒരു വ്യക്തിയാണ് ബെയ്ൻ.
അവലംബം
വർഗ്ഗം:1931-ൽ ജനിച്ചവർ
മനു ജോസഫ്
മനു ജോസഫ്‌ ഒരു ഇന്ത്യൻ എഴുത്തുകാരനും പത്രപ്രവര്ത്തകനും ആണ്. അദ്ദേഹം ഓപ്പൺ മാസികയുടെ പൂർവകാല എഡിറ്റർ ആണ്.
വർഗ്ഗം:പുതുമുഖലേഖനം വർഗ്ഗം:കേരളത്തിലെ പത്രപ്രവർത്തകർ വർഗ്ഗം:1974-ൽ ജനിച്ചവർ
ധോളാവീര
ഹാരപ്പൻ-മോഹൻജൊദാരോ സംസ്‌ക്കാരത്തിന്റെ നിരവധി അവശിഷ്ടങ്ങൾ കാണപ്പെടുന്ന ഗുജറാത്തിലെ ഒരു പ്രദേശമാണ് ധോളാവീര. ഇഷ്ടികയും കല്ലും ഉപയോഗിച്ചുള്ള നിരവധി നിർമ്മിതികൾ ഇവിടെ കാണപ്പെടുന്നു. ധോളാവീരയിൽ ആർക്കിയോളജിക്കൽ സർവ്വെ ഓഫ് ഇന്ത്യയുടെ ഒരു മ്യൂസിയം പ്രവർത്തിക്കുന്നുണ്ട്. ഉദ്ഖനനത്തിൽ കണ്ടെടുക്കപ്പെട്ട വസ്തുക്കൾ മ്യൂസിയത്തിൽ പ്രദർശിപ്പിച്ചിട്ടുണ്ട്.
ചരിത്രം
1967-68 കാലത്താണ് ഈ ഹാരപ്പൻ സൈറ്റ് ചരിത്രഗവേഷകർ കണ്ടെത്തി ഉദ്ഖനനം നടത്തുന്നത്. ജെ.പി.ജോഷി എന്ന ചരിത്ര ഗവേഷകന്റെ നേതൃത്വത്തിൽ ആർക്കിയോളജിക്കൽ സർവെ ഓഫ് ഇന്ത്യയാണ് ഇവിടെ ഉദ്ഖനനം നടത്തിയത്. ജലസേചനത്തിനായി ഹാരപ്പൻ കാലത്തെ ജനത സ്വീകരിച്ച രീതിയും പല ഘട്ടങ്ങളായുള്ള പുരകളും കമാനങ്ങളും കിണറും ചവിട്ടുപടികളും മുതൽ കളികളിലേർപ്പെടാനായുള്ള സ്റ്റേഡിയം ഉൾപ്പെടെ നിർമ്മിച്ചതിന്റെ ശിഷ്ടരൂപം ഇവിടെയുണ്ട്. കച്ച് ജില്ലയിലെ ബച്ചാവു താലൂക്കിലാണ് ധോളാവീര. മൻഹർ, മാൻസർ എന്നീ രണ്ട് പുരാതന നദികളുടെ കരയിലായാണ് അൽപ്പം ഉയർന്ന് ഈ പ്രദേശം.
ഫ്രീഡ റൂത്ത് ഹൈവേ
ആദ്യകാല ജീവിതവും വിദ്യാഭ്യാസവും
1907 ജൂൺ 2 നാണ് ഫ്രീഡ റൂത്ത് ഹൈവേ ജനിച്ചത്. മിസ്റ്റർ ആൻഡ് മിസ്സിസ് എഫ്.എസ്സിന്റെ ഏക മകളായിരുന്നു അവർ. ഹൈവേ ന്യൂ സൗത്ത് വെയിൽസിലെ ബർവുഡിലാണ് വളർന്നത്. ഹൈവേ ബർവുഡിലെ മെത്തഡിസ്റ്റ് ലേഡീസ് കോളേജിൽ വിദ്യാഭ്യാസത്തിന് ചേർന്നു. 1925-ൽ അവിടെനിന്ന് ബിരുദം നേടി. തുടർന്ന് അവർ സിഡ്‌നി സർവകലാശാലയിൽ ചേർന്ന് മാസ്റ്റർ ഓഫ് ബിസിനസ് (1930), ബാച്ചിലർ ഓഫ് സയൻസ് (1930), ഡോക്ടർ ഓഫ് മെഡിസിൻ (1939) എന്നിവയിൽ അധിക ബിരുദങ്ങൾ നേടി. 1930-ൽ എംബി ബിഎസ് ബിരുദം നേടിയ അവർ, സിഡ്‌നി സർവകലാശാലയിൽ നിന്ന് ഡോക്ടർ ഓഫ് മെഡിസിൻ ബിരുദം നേടിയ ആദ്യത്തെ വനിതാ വൈദ്യശാസ്ത്ര ബിരുദധാരിയായിരുന്നു.
External links
വർഗ്ഗം:1907-ൽ ജനിച്ചവർ വർഗ്ഗം:1963-ൽ മരിച്ചവർ
ശുദ്ധജല പൈപ്പ്മത്സ്യം
ശുദ്ധ ജലവാസിയായ ഒരു മൽസ്യമാണ് ശുദ്ധജല പൈപ്പ്മത്സ്യം  അഥവാ '''Indian Freshwater Pipefish. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
സിഗ്നാത്തിഡായ് (Syngnathidae) എന്ന കുടുബത്തിൽ പെട്ട, പെട്ട മൽസ്യമാണ് ഇവ. പൊതുവെ പൈപ്പ് പോലെ നീണ്ടു ഉരുണ്ട ശരീര പ്രകൃതി കാരണം ഇവ പൈപ്പ്മത്സ്യം എന്ന് അറിയപ്പെടുന്നു.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:പൈപ്പ് മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
അൽ മുഅ്ജം അസ്സഗീർ
പ്രമുഖ ഹദീഥ് പണ്ഡിതൻ അൽ ത്വബ്റാനി (874–971 CE, 260-360 AH) സമാഹരിച്ച ഹദീഥ് ഗ്രന്ഥങ്ങളിലൊന്നാണ് അൽ മുഅ്ജം അസ്സഗീർ (المعجم الصغير). അദ്ദേഹത്തിന്റെ മൂന്ന് ഹദീഥ് ഗ്രന്ഥങ്ങളേയും ഒന്നിച്ച് സൂചിപ്പിക്കാനായി മുആജിം അൽ ത്വബ്റാനി എന്ന് പ്രയോഗിക്കപ്പെടുന്നു. അൽ മുഅ്ജം അൽ കബീർ, അൽ മുഅ്ജം അൽ ഔസത് എന്നിവയാണ് മറ്റു രണ്ട് ഗ്രന്ഥങ്ങൾ.
ശേഖരം
ഏകദേശം 1200 ഹദീസുകൾ ഈ ഗ്രന്ഥത്തിൽ ഉൾക്കൊള്ളുന്നു. മുആജിം അൽ ത്വബ്റാനി പരമ്പരയിലെ ഏറ്റവും ചെറിയതാണ് ഈ ഗ്രന്ഥം. പണ്ഡിതർക്കിടയിൽ ഏറെ ചർച്ച ചെയ്യപ്പെടുന്ന ഈ ഗ്രന്ഥം, പക്ഷെ പൊതുജനങ്ങൾക്കിടയിൽ അത്ര തന്നെ പ്രചാരത്തിലില്ല.
അവലംബം
വർഗ്ഗം:ഹദീഥ് സമാഹാരങ്ങൾ വർഗ്ഗം:ഹദീഥ്
ഏകബീജപത്ര സസ്യങ്ങൾ
സപുഷ്പിസസ്യങ്ങളെ രണ്ടു വിഭാഗങ്ങളാക്കി തിരിച്ചിരിക്കുന്നതിലെ ഒരു വിഭാഗമാണ് ഏകബീജപത്രികൾ (Monocotyledon) അല്ലെങ്കിൽ monocot. ഈ വിഭാഗത്തിലെ ചെടികളുടെ വിത്തിനുള്ളിലെ ഭ്രൂണത്തിൽ ഒരു ബീജപത്രം മാത്രമേ ഉണ്ടായിരിക്കുകയുള്ളൂ. മറ്റെ വിഭാഗമായ ദ്വിബീജപത്രിസസ്യങ്ങളിൽ ഭ്രൂണം രണ്ടു ബീജപത്രങ്ങളോടു കൂടിയതാണ്.
ഖരഗ് സിങ് വാദിയ
ഭാരതീയനായ ജിയോളജിസ്റ്റും കുമയൂൺ സർവകലാശാല മുൻ വൈസ് ചാൻസലറുമാണ് ഖരഗ് സിങ് വാദിയ. ജിയോ ഡൈനാമിക്സ് ശാഖയിൽ നിരവവധി സംഭാവനകൾ നൽകി. ശാസ്ത്ര - എഞ്ചിനീയറിംഗ് മേഖലകളിലെ സംഭാവനകൾക്ക്  2007 ൽ പത്മശ്രീയും 2015 ൽ പത്മഭൂഷൺ പുരസ്കാരവും  ലഭിച്ചു.
ഏകബീജപത്ര സസ്യങ്ങൾ
ഏകബീജപത്ര സസ്യങ്ങളിൽ ഏതാണ്ട് 60000 -ഓളം സ്പീഷിസുകൾ ഉണ്ട്. സസ്യങ്ങളിലെ തന്നെ എറ്റവും കൂടുതൽ (ഏതാണ്ട് 20000) സ്പീഷിസുകൾ ഉള്ള ഓർക്കിഡുകൾ എകബീജപത്രസസ്യമാണ്. ഇതിലെ പകുതിയോളം സ്പീഷിസുകൾ പുൽവർഗമായ പൊയേസി കുടുംബത്തിലാണ് ഉള്ളത്. ഇതാണ് സാമ്പത്തികമായ ഏറ്റവും പ്രധാനപ്പെട്ട കുടുംബം. പ്രധാന ധാന്യങ്ങളായ അരി, ഗോതമ്പ്, ചോളം കൂടാതെ കരിമ്പ്, മുള, പനകൾ, വാഴ, ഇഞ്ചി, മഞ്ഞൾ, ഏലം, ഉള്ളികൾ, ലില്ലി മുതലായ വിവിധതരം പൂക്കൾ എന്നിവയെല്ലാം ഏകബീജപത്രികളാണ്.
ഖരഗ് സിങ് വാദിയ
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ വർഗ്ഗം:1937-ൽ ജനിച്ചവർ വർഗ്ഗം:മാർച്ച് 20-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഏകബീജപത്ര സസ്യങ്ങൾ
2009 ലെ APG III സിസ്റ്റം അംഗീകരിച്ച ഈ ക്ലേഡിനെ "മോണോകോട്ടുകൾ" എന്നുവിളിക്കുന്നു. എന്നാൽ അത് ഒരു ടാക്സോണമിക് റാങ്കിൽ നിർദ്ദേശിക്കപ്പെടുന്നില്ല.
പുറത്തേക്കുള്ള കണ്ണികൾ
വർഗ്ഗം:ഏകബീജപത്ര സസ്യങ്ങൾ
ഐറിസ് ഹാലോഫില
ഐറിസ് ജനുസ്സിലെ ഒരു സ്പീഷീസാണ് ഐറിസ് ഹാലോഫില. ഇത് ലിംനിറിസ് എന്ന ഉപജാതിയിലും സ്പുരിയേ ശ്രേണിയിലും കാണപ്പെടുന്നു. മഞ്ഞ, വെള്ള അല്ലെങ്കിൽ വയലറ്റ് പൂക്കളോടുകൂടിയ ഭൂകാണ്‌ഡമുള്ള ഒരു വാർഷിക സസ്യമാണിത്. മിതശീതോഷ്ണ പ്രദേശങ്ങളിൽ ഇത് ഒരു അലങ്കാര സസ്യമായി കൃഷി ചെയ്തുവരുന്നു. കിഴക്കൻ യൂറോപ്പ് മുതൽ ഏഷ്യയിലെ ചൈന വരെയുള്ള വിശാലമായ ശ്രേണിയിലാണിത് കാണപ്പെടുന്നത്. ഐറിസ് സ്പൂറിയയുടെ പ്രത്യേക സ്പീഷിസായി പരിഗണിക്കപ്പെടുന്നതിന് മുമ്പ് ഇത് ഒരു ഉപജാതിയായി വളരെക്കാലം അറിയപ്പെട്ടിരുന്നു.
External links
വർഗ്ഗം:പാകിസ്താനിലെ സസ്യങ്ങൾ വർഗ്ഗം:റഷ്യയിലെ സസ്യങ്ങൾ
ഇ ഒ എസ്-01
ഇന്ത്യൻ ബഹിരാകാശ ഗവേഷണ സംഘടന (ഇസ്‌റോ) നിർമ്മിച്ച ഭൗമനിരീക്ഷണ ഉപഗ്രഹമാണ് ഇ ഒ എസ്-01. കൃഷി, വനം, ദുരന്തനിവാരണം എന്നിവയുമായി ബന്ധപ്പെട്ട പ്രവർത്തനങ്ങളെ സഹായിക്കുന്നതിന് ഇതിൽ നിന്നുള്ള വിവരങ്ങൾ ലഭ്യമാക്കും. ഏകദേശം 125 കോടി രൂപയാണ് ഈ ദൗത്യത്തിനു ചെലവു വന്നത്.
വിക്ഷേപണം
9 വിദേശ ഉപഗ്രഹങ്ങൾക്കൊപ്പം 2020 നവംബർ 7 ന് പി‌എസ്‌എൽ‌വി- ഡി‌എൽ സി 49 റോക്കറ്റിൽ EOS-1 വിക്ഷേപിച്ചു. 2020 ന്റെ ആദ്യ പകുതിയിൽ വിക്ഷേപിക്കാനായിരുന്നു ആദ്യം തീരുമാനിച്ചിരുന്നതെങ്കിലും കോവിഡ് -19ന്റെ വ്യാപനം ഇസ്‌റോയുടെ പ്രവർത്തനങ്ങളെ ബാധിച്ചതു കാരണം വിക്ഷേപണം വൈകുകയാണുണ്ടായത്.
ചൈനീസ് സെന്റർ ഫോർ ഡിസീസ് കണ്ട്രോൾ ആന്റ് പ്രിവൻഷൻ
ചൈനീസ് സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ ( സിസിഡിസി; ) ദേശീയ ആരോഗ്യ കമ്മീഷന്റെ കീഴിലെ ഒരു സ്വതന്ത്ര ഏജൻസിയാണ്.ചൈനയിലെ ബീജിംഗ് ആണ് ഇതിന്റെ ആസ്ഥാനം. 1983 ൽ സ്ഥാപിതമായ ഇത് ആവശ്യമായ വിവരങ്ങൾ നൽകിക്കൊണ്ട് ആരോഗ്യപരമായ തീരുമാനങ്ങളെ മെച്ചപ്പെടുത്തുന്നതിലൂടെ പൊതുജനാരോഗ്യവും സുരക്ഷയും പരിരക്ഷിക്കുന്നതിനും പ്രവിശ്യാ ആരോഗ്യ വകുപ്പുകളുമായും മറ്റ് സംഘടനകളുമായുമുള്ള പങ്കാളിത്തത്തിലൂടെ ആരോഗ്യം പ്രോത്സാഹിപ്പിക്കുന്നതിനുമായാണ് പ്രവർത്തിക്കുന്നത്. പീപ്പിൾസ് റിപ്പബ്ലിക് ഓഫ് ചൈനയിലെ ജനങ്ങളുടെ ആരോഗ്യം മെച്ചപ്പെടുത്തുന്നതിനായി രോഗ പ്രതിരോധനം നിയന്ത്രണ(പ്രത്യേകിച്ച് പകർച്ചവ്യാധികൾ ), പരിസ്ഥിതി ആരോഗ്യം, തൊഴിൽ സുരക്ഷയും ആരോഗ്യവും, ആരോഗ്യ ഉന്നമനം, പ്രതിരോധം, വിദ്യാഭ്യാസം എന്നിവയിലെ പ്രവർത്തനങ്ങൾ വികസിപ്പിക്കുന്നതിലും നടപ്പിൽ വരുത്തുന്നതിലുമാണ് സിസിഡിസി ശ്രദ്ധ കേന്ദ്രീകരിക്കുന്നത്.
അഡ്നെക്സൽ മാസ്
ഗർഭപാത്രത്തിലെ അഡ്നെക്സ ടിഷ്യുവിലെ മുഴയാണ് ( ഗർഭപാത്രവുമായി ഘടനാപരമായും പ്രവർത്തനപരമായും അടുത്ത ബന്ധമുള്ള അണ്ഡാശയങ്ങൾ, ഫാലോപ്യൻ ട്യൂബുകൾ അല്ലെങ്കിൽ ചുറ്റുമുള്ള ഏതെങ്കിലും കണക്റ്റീവ് ടിഷ്യു പോലുള്ള ഘടനകൾ) അഡ്‌നെക്സൽ മാസ്. ഇത് ദോഷകരമോ അർബുദ കാരണമോ ആകാം, അഡ്‌നെക്‌സൽ മാസിനെ ലളിതമോ സങ്കീർണ്ണമോ ആയി തരം തിരിക്കാവുന്നതാണ്. ഒരു അഡ്‌നെക്സൽ പിണ്ഡത്തിന്റെ മാരകതയെക്കുറിച്ചുള്ള ക്ലിനിക്കൽ സംശയം നിർണ്ണയിക്കാൻ ഉപയോഗിക്കുന്ന ഏറ്റവും പ്രധാനപ്പെട്ട ഘടകങ്ങളിലൊന്ന് പിണ്ഡത്തിന്റെ സോണോഗ്രാഫിക് രൂപം. മാസ് ആപത്കാരിയാകാനുള്ള സാധ്യത കൂടുതലാണെന്നതിന്റെ സൂചനകളിൽ ലൊക്കുലേഷൻസ്, നോഡ്യൂളുകൾ, പാപ്പില്ലറി ഘടനകൾ, അല്ലെങ്കിൽ സെപ്‌റ്റേഷൻസ് അല്ലെങ്കിൽ 10 സെ.മീറ്ററിൽ കൂടുതലുള്ള മുഴകളുടെവലിപ്പം എന്നിവ ഉൾപ്പെടുന്നു.
കാരണങ്ങൾ
ആർത്തവവിരാമത്തിനു മുമ്പുള്ള സ്ത്രീകളിൽ, അഡ്‌നെക്സൽ പിണ്ഡങ്ങളിൽ അണ്ഡാശയ സിസ്റ്റുകൾ, എക്ടോപിക് (ട്യൂബൽ) ഗർഭധാരണങ്ങൾ, ബെനിൻ (കാൻസർ അല്ലാത്തത്) അല്ലെങ്കിൽ മാരകമായ (കാൻസർ) മുഴകൾ, എൻഡോമെട്രിയോമാസ്, പോളിസിസ്റ്റിക് അണ്ഡാശയങ്ങൾ, ട്യൂബോ-ഓവേറിയൻ ആബ്സെക്സസ് എന്നിവ ഉൾപ്പെടുന്നു. ആർത്തവവിരാമത്തിന് മുമ്പുള്ള സ്ത്രീകളിൽ അഡ്‌നെക്സൽ പിണ്ഡത്തിന്റെ ഏറ്റവും സാധാരണമായ കാരണങ്ങൾ ഫോളികുലാർ സിസ്റ്റുകളും കോർപ്പസ് ല്യൂട്ടിയം സിസ്റ്റുകളും ഉൾപ്പെടുന്നു. പെൽവിക് കോശജ്വലന രോഗത്തിന്റെ സങ്കീർണതയായി കുരുക്കൾ ഉണ്ടാകാം.